title: 2007/91/PESK: Deċiżjoni tal-Kunsill 2007/91/PESK tat- 12 ta’ Frar 2007 li temenda d-Deċiżjoni 2004/197/PESK li tistabbilixxi mekkaniżmu għall-amministrazzjoni tal-finanzjament ta’ l-ispejjeż komuni ta’ l-operazzjonijiet ta’ l-Unjoni Ewropea li għandhom implikazzjonijiet militari jew ta’ difiża (ATHENA)

text:
               8.1.2008

               MT

               Il-Ġurnal Uffiċjali ta’ l-Unjoni Ewropea

               63

         DEĊIŻJONI TAL-KUNSILL 2007/91/PESK
   tat-12 ta’ Frar 2007
   li temenda d-Deċiżjoni 2004/197/PESK li tistabbilixxi mekkaniżmu għall-amministrazzjoni tal-finanzjament ta’ l-ispejjeż komuni ta’ l-operazzjonijiet ta’ l-Unjoni Ewropea li għandhom implikazzjonijiet militari jew ta’ difiża (ATHENA)
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea u, b'mod partikolari, l-Artikoli 13(3) u l-Artikolu 28(3) tiegħu,
   Billi:

               (1)

               Fit-23 ta’ Frar 2004, il-Kunsill adotta d-Deċiżjoni 2004/197/PESK (1).

               (2)

               L-Artikolu 42 tad-Deċiżjoni 2004/197/PESK jipprevedi li “dik id-Deċiżjoni, inklużi l-Annessi tagħha, se tiġi riveduta wara kull operazzjoni u mill-anqas kull 18-il xahar”.

               (3)

               Il-Kunsill jiddeċiedi fuq bażi ta' każ b'każ jekk operazzjoni għandhiex implikazzjonijiet militari jew ta' difiża, skond it-tifsira ta' l-Artikolu 28(3) tat-Trattat.

         IDDEĊIEDA KIF ĠEJ:
   Artikolu 1
   Id-Deċiżjoni 2004/197/PESK hija b'dan emendata kif ġej:

               1)

               Dan li ġej għandu jiżdied ma' l-Artikolu 1:

                           “(ċ)

                           ‘operazzjonijiet’ għandha tfisser l-operazzjonijiet ta' l-UE li għandhom implikazzjonijiet militari jew ta' difiża;

                           (d)

                           ‘azzjonijiet militari ta' appoġġ’ għandha tfisser l-operazzjonijiet ta' l-UE, jew partijiet minnhom, deċiżi mill-Kunsill b'appoġġ għal Stat Terz jew organizzazzjoni terza, li għandhom implikazzjonijiet militari jew ta' difiża, iżda li mhumiex taħt l-awtorità tal-Kwartieri Ġenerali ta' l-UE.”;

               2)

               L-Artikolu 2 (1) għandu jiġi sostitwit b’dan li ġej:
               “1.   Mekkaniżmu għall-amministrazzjoni tal-finanzjament ta' l-ispejjeż komuni ta' operazzjonijiet huwa b'dan stabbilit.”;

               3)

               L-Artikolu 7 (1) għandu jiġi sostitwit b’dan li ġej:
               “1.   Is-Segretarju Ġenerali tal-Kunsill, wara li jkun informa lill-Kumitat Speċjali, għandu jaħtar lill-amministratur u għall-inqas viċi-amministratur wieħed għal perijodu ta' tliet snin.”;

               4)

               It-tieni sentenza ta' l-Artikolu 10(5) għandha tiġi mħassra;

               5)

               It-Titolu tal-Kapitolu 3 għandu jinbidel b'dan li ġej:
               “KAPITOLU 3
               ARRANĠAMENTI AMMINISTRATTIVI MA' STATI MEMBRI, ISTITUZZJONIJIET TA' L-UE, STATI TERZI U ORGANIZZAZZJONIJIET INTERNAZZJONALI”;

               6)

               L-Artikolu li ġej għandu jiddaħħal fil-Kapitolu 3:
               “Artikolu 10 a
               Arranġamenti amministrattivi ma' Stati Membri jew istituzzjonijiet ta' l-UE
               ‘1.   Arranġamenti amministrattivi jistgħu jiġu negozjati ma' Stati Membri jew l-istituzzjonijiet ta' l-UE biex ikun faċilitat l-akkwist pubbliku f'operazzjonijiet skond bl-iktar kondizzjonijiet ekonomiċi. Dawn l-arranġamenti għandhom jieħdu l-forma ta' skambju ta' ittri bejn ATHENA rappreżentata mill-kmandant ta' l-operazzjoni jew, fejn m'hemmx kmandant ta' l-operazzjoni, l-amministratur, u l-awtoritajiet amministrattivi kompetenti ta' l-Istati Membri jew l-istituzzjonijiet ta' l-UE li jkunu kkonċernati.
               2.   Il-Kumitat Speċjali għandu jiġi kkonsultat qabel ma jiġi ffirmat ftehim ta' dan it-tip.’
               Artikolu 10 b
               Arranġamenti amministrattivi ma' Stat terz jew organizzazzjoni internazzjonali
               1.   Arranġament amministrattiv jista' jiġi negozjat ma' Stat Terz jew organizzazzjoni internazzjonali b'mod partikolari sabiex ikun faċilitat l-akkwist pubbliku fil-post fejn tkun qed isseħħ l-operazzjoni bl-iktar kondizzjonijiet ekonomiċi filwaqt li jittieħed kont tar-restrizzjonijiet operattivi. Dawn l-arranġamenti għandhom jieħdu l-forma ta' skambju ta' ittri bejn ATHENA, rappreżentata mill-kmandant ta' l-operazzjoni jew, fejn m'hemmx kmandant ta' l-operazzjoni, l-amministratur, u l-awtoritajiet amministrattivi kompetenti ta' l-Istat terz jew l-organizzazzjoni internazzjonali kkonċernata.
               2.   Arranġament ta' dan it-tip għandu dejjem jiġi sottomess lill-Kumitat Speċjali għall-approvazzjoni tiegħu qabel ma jiġi ffirmat.”;

               7)

               Il-paragrafu li ġej għandu jiddaħħal fl-Artikolu 14:
               “3a.   Matul il-fażi attiva ta' azzjoni militari ta' appoġġ, kif determinat mill-Kunsill, ATHENA għandha tassumi bħala spejjeż operattivi l-ispejjeż operattivi definiti mill-Kunsill fuq bażi ta' każ b'każ permezz ta' referenza għall-Anness III.”;

               8)

               L-ewwel sentenza ta' l-Artikolu 18(3) għandha tiġi sostitwita b'dan li ġej:
               “3.   L-approprjazzjonijiet ta' impenn u ta' ħlas għandhom jiġu klassifikati taħt titoli u kapitoli li jiġbru l-infiq fi gruppi skond it-tip jew l-għan, suddiviżi, kif meħtieġ, f' artikoli.”

               9)

               It-tieni sentenza ta' l-Artikolu 20 (1) għandha tiġi sostitwita b’dan li ġej:
               “L-amministratur għandu jinforma lill-Kumitat Speċjali dwar l-intenzjoni tiegħu/tagħha, dment li l-urġenza tas-sitwazzjoni tkun tippermetti, mill-inqas ġimgħa minn qabel.”;

               10)

               L-Artikolu 22 għandu jiġi sostitwit b’dan li ġej:
               “Artikolu 22
               Implimentazzjoni antiċipata
               Ladarba l-baġit annwali jkun ġie approvat, approprjazzjonijiet jistgħu jintużaw biex ikopru impenji u ħlas jekk dawn ikunu meħtieġa operattivament.”;

               11)

               L-Artikolu 23 (1), (2) u (3) għandhom jiġu sostitwiti b’dan li ġej:
               “1.   Approprjazzjonijiet ta' ħlas biex ikopru l-ispejjeż komuni li saru bi tħejjija għal, jew b'segwitu ta', operazzjonijiet li mhumiex koperti minn dħul mixxellanju għandhom jiġu finanzjati minn kontribuzzjonijiet mill-Istati Membri li jkunu qed jipparteċipaw.
               2.   Approprjazzjonijiet ta' ħlas biex ikopru l-ispejjeż komuni operattivi ta' operazzjoni għandhom ikunu koperti minn kontribuzzjonijiet mill-Istati Membri u l-Istati terzi li jkunu qed jikkontribwixxu għall-operazzjoni.
               3.   Il-kontribuzzjonijiet pagabbli mill-Istati Membri li jkunu qed jikkontribwixxu għal operazzjoni għandhom ikunu ekwivalenti għall-ammont ta' l-approprjazzjonijiet ta' ħlas imdaħħla fil-baġit u intiżi biex ikopru l-ispejjeż komuni operattivi ta' dik l-operazzjoni, bit-tnaqqis ta' l-ammonti tal-kontribuzzjonijiet pagabbli għall-istess operazzjoni minn Stati terzi li jkunu qed jikkontribwixxu skond l-Artikolu 11.”;

               12)

               L-Artikolu 24 (1) għandu jitħassar;

               13)

               Il-paragrafu l-ġdid li ġej għandu jiddaħħal fl-Artikolu 24:
               “8.   L-amministratur għandu jgħarraf dwar ir-riċeviment ta' kontribuzzjonijiet.”;

               14)

               L-Artikolu 25 għandu jiġi emendat kif ġej:

                           (a)

                           it-tielet sentenza tal-paragrafu (3) għandha titħassar.

                           (b)

                           il-paragrafu li ġej għandu jiżdied:
                           “9.   Fejn ikunu meħtieġa fondi għal operazzjoni qabel ma jkunu ġew riċevuti kontribuzzjonijiet suffiċjenti għal dik l-operazzjoni, kontribuzzjonijiet imħallsa minn qabel minn Stati Membri li jikkontribwixxu għall-finanzjament ta' dik l-operazzjoni, wara l-approvazzjoni mill-Istati Membri li jantiċipaw, jistgħu jintużaw sa 50 % ta' l-ammont tagħhom biex ikopru kontribuzzjonijiet dovuti għal dik l-operazzjoni. Il-kontribuzzjonijiet imħallsa minn qabel għandhom jiġu fornuti lura mill-Istat Membri kkonċernati fi żmien 90 jum wara d-dispaċċ tas-sejħa.”;

               15)

               L-ewwel sentenza ta' l-Artikolu 31/(4) għandha tiġi sostitwita b'dan li ġej:
               “4.   Matul il-perijodu qabel l-adozzjoni ta' baġit għal operazzjoni, l-amministratur u l-kmandant ta' l-operazzjoni jew ir-rappreżentant tiegħu/tagħha għandhom jirraportaw lill-Kumitat Speċjali kull xahar, kull wieħed jirraporta dwar il-kwistjonijiet li jikkonċernaw lilu/lilha, fir-rigward ta' l-ispejjeż li huma eliġibbli bħala spejjeż komuni għal dik l-operazzjoni.”;

               16)

               L-Artikolu 37 għandu jinbidel kif ġej;

                           (a)

                           il-paragrafu 3 għandu jitħassar.

                           (b)

                           it-tieni sentenza ta' l-ewwel subparagrafu tal-paragrafu 4 għandha tiġi sostitwita b’dan li ġej:
                           “Kull sena, il-Kumitat Speċjali għandu jaħtar mill-1 ta' Jannar tas-sena ta' wara żewġ membri għal perijodu ta' tliet snin, li jista' jiġġedded darba, minn kandidati proposti mill-Istati Membri. Il-Kumitat Speċjali jista’ jestendi mandat ta' membru għal mhux aktar minn 6 xhur.”;

                           (ċ)

                           il-punt (d) tal-paragrafu (4) għandu jiġi sostitwit b'dan li ġej:

                                       “(d)

                                       huma għandhom jivverifikaw matul is-sena finanzjarja kif ukoll ex post, permezz ta' kontrolli fuq il-post kif ukoll tad-dokumenti ta' appoġġ, li n-nefqa ffinanzjata jew pre-ffinanzjata permezz ta' ATHENA hija implimentata bi qbil mal-leġiżlazzjoni applikabbli u l-prinċipji ta' amministrazzjoni finanzjarja tajba, jiġifieri skond il-prinċipji ta' ekonomija, effettività u effiċjenza, u li l-kontrolli interni huma adegwati.”;

                           (d)

                           l-ewwel sentenza tat-tieni subparagrafu tal-paragrafu 4 għandha tiġi sostitwita b’dan li ġej:
                           “Kull sena, il-Kulleġġ ta' l-awdituri għandu jaħtar li jbiddel jew jestendi l-president tiegħu minn fost il-membri tiegħu.”;

               17)

               L-Artikolu 38 (1) u (2) għandhom jiġu sostitwiti b’dan li ġej:
               “1.   Kull kmandant ta' l-operazzjoni għandu jipprovdi l-uffiċjal tal-kontijiet għall-ATHENA sal-31 ta' Marzu wara t-tmiem tas-sena finanzjarja, jew fi żmien erba' xhur wara t-tmiem ta' l-operazzjoni li hu jikkmanda, skond liema hi l-aktar bikrija, bl-informazzjoni meħtieġa biex jiġu stabbiliti l-kontijiet annwali għall-ispejjeż komuni, il-kontijiet annwali għan-nefqa pre-ffinanzjata u rimborżata skond l-Artikolu 27 u r-rapport annwali ta' attività.
               2.   L-amministratur bl-assistenza ta' l-uffiċjal tal-kontijiet u kull kmandant ta' l-operazzjoni, għandu jistbbilixxi u jipprovdi lill-Kumitat Speċjali u lill-Kulleġġ ta' l-awdituri, sat-30 ta' April wara t-tmiem tas-sena finanzjarja, il-kontijiet annwali proviżorji u r-rapport annwali ta' attività.
               2a.   Il-Kumitat Speċjali għandu jkun provdut mill-Kulleġġ ta' l-Awdituri sal-31 ta' Lulju wara t-tmiem tas-sena finanzjarja, b'rapport ta' verifika annwali u mill-amministratur, mgħejjun mill-uffiċjal tal-kontijiet u kull kmandant ta' l-operazzjoni, bil-kontijiet annwali finali ta' ATHENA. Il-Kumitat Speċjali għandu jeżamina sat-30 ta' Settembru wara t-tmiem tas-sena finanzjarja l-kontijiet annwali fid-dawl tar-rapport ta' verifika tal-Kulleġġ, bil-ħsieb li jingħata rilaxx lill-amministratur, l-uffiċjal tal-kontijiet u kull kmandant ta' l-operazzjoni.”

               18)

               L-ewwel sentenza ta' l-Artikolu 38(8) għandha tiġi sostitwita b'dan li ġej:
               “8.   Kull Stat Membru li jipparteċipa f’operazzjoni għandu jipprovdi fuq bażi volontarja informazzjoni sal-31 ta’ Marzu ta' kull sena lill-amministratur fejn xieraq permezz tal-Kmandant ta’ l-Operazzjoni, dwar l-ispejjeż inkrementali li għamel għall-operazzjoni matul is-sena finanzjarja preċedenti.”;

               19)

               L-Artikolu 41 għandu jitħassar.

               20)

               L-Anness I għandu jiġi emendat kif ġej:

                           (a)

                           il-punti “1. Spejjeż ta' verifika” u “4. Spejjeż bankarji” għandhom jitħassru;

                           (b)

                           għandu jiżdied is-subparagrafu li ġej:
                           “Il-parti ġenerali tal-baġit annwali għandha tinkludi wkoll approprjazzjonijiet, fejn meħtieġ, biex ikopru l-ispejjeż komuni li ġejjin f'operazzjonijiet għall-finanzjament li għalih jikkontribwixxu l-Istati Membri li jipparteċipaw:

                                       1.

                                       Spejjeż bankarji

                                       2.

                                       Spejjeż ta' verifika

                                       3.

                                       Spejjeż komuni relattivi għall-fażi preparatorja ta' operazzjoni kif definita fl-Anness II.”;

               21)

               L-Anness III, Parti A għandu jiġi emendat kif ġej:

                           (a)

                           il-punti 2 u 3 għandhom jinbidlu b'dan li ġej:

                                       “2.

                                       Spejjeż imkrementali magħmula biex jiġi provdut appoġġ għall-forza sħiħa:
                                       L-ispejjeż definiti hawn taħt huma dawk magħmula bħala konsegwenza ta' l-iskjerament tal-forza lejn il-post tagħha:

                                                   (a)

                                                   :

                                                   xogħolijiet għall- iskjerament/infrastruttura:

                                                   :

                                                   nefqa assolutament meħtieġa biex il-forza sħiħa tissodisfa l-missjoni tagħha (ajruport, linji tal-ferrovija, portijiet, toroq, inklużi punti ta' żbark u żoni ta' assemblea avvanzati komunament użati; forniment ta' enerġija u ilma, protezzjoni tal-forza statika, faċilitajiet ta' ħżin, postijiet tal-parkeġġ; appoġġ ta' inġinerija);

                                                   (b)

                                                   :

                                                   marki ta' identifikazzjoni:

                                                   :

                                                   marki speċifiċi ta' identifikazzjoni, karti ta' l-identità ‘Unjoni Ewropea’, badges, medalji, bnadar fil-kuluri ta' l-Unjoni Ewropea jew marki ta' identità oħra tal-Forza jew ta' l-identifikazzjoni ta' l-HQ (esklużi ħwejjeġ, kpiepel jew uniformijiet);

                                                   (ċ)

                                                   :

                                                   servizzi mediċi:

                                                   :

                                                   evakwazzjonijiet mediċi ta' emerġenza (Medevac).

                                       3.

                                       Spejjeż inkrementali magħmula mill-użu mill-UE ta' assi u kapaċitajiet komuni tan-NATO li jintgħamlu disponibbli għal operazzjoni mmexxija mill-UE.
                                       L-ispiża għall-Unjoni Ewropea ta' l-applikazzjoni għall-waħda mill-operazzjonijiet ta' l-arranġamenti bejn l-UE u n-Nato rigward rilaxx, monitoraġġ u ritorn jew sejħa lura ta' assi u kapaċitajiet komuni tan-NATO li jintgħamlu disponibbli għal operazzjoni mmexxija mill-UE. Rimborżi min-NATO lill-UE.”

                           (b)

                           għandu jiddaħħal il-punt li ġej:

                                       4.

                                       “Spejjeż inkrementali magħmula mill-UE għal oġġetti, servizzi u xogħolijiet inklużi fil-lista ta' spejjeż komuni magħmula disponibbli f'operazzjoni mmexxija mill-UE minn Stat Membru, istituzzjoni ta' l-UE, Stat terz jew organizzazzjoni internazzjonali skond arranġament imsemmi fl-Artikoli 10-a u 10-b. Rimborżi minn stat, istituzzjoni ta' l-UE jew organizzazzjoni internazzjonali bbażati fuq tali arranġament.”;

               22)

               Il-punti li ġejjin għandhom jiddaħħlu fl-ANNESS III, il-Parti B:

                           “Il-kwartieri ġenerali multinazzjonali tat-Task-force

                           il-kwartieri ġenerali multinazzjonali tat-task-forces ta' l-UE skjerati fiż-żona ta' l-operazzjoni

                           Kisba ta' informazzjoni

                           kisba ta' informazzjoni (immaġini satellitari, intelligence fuq il-livell ta' fejn tkun qed isseħħ l-operazzjoni, tkixxif u sorveljanza (ISR), inkluża Sorveljanza mill-Ajru ta' l-Art (AGSR); intelligence tal-bniedem).”;

               23)

               il-Parti li ġejja għandha tiddaħħal fl-Anness III:
               “III-Ċ
               Spejjeż operattivi komuni assunti minn ATHENA meta mitluba mill-Kmandant ta' l-Operazzjoni u approvati mill-Kumitat Speċjali

                           (a)

                           tagħmir addizzjonali essenzjali: il-kiri jew ix-xiri matul l-operazzjoni ta' tagħmir speċifiku mhux previst li hu essenzjali għall-eżekuzzjoni ta' l-operazzjoni, sakemm it-tagħmir mixtri mhuwiex ripatrijat fi tmiem il-missjoni.

                           (b)

                           servizzi mediċi: Rwoli 1, 2, u 3 faċilitajiet fejn tkun qed isseħħ l-operazzjoni

                           (ċ)

                           kisba ta' informazzjoni kisba ta' informazzjoni (immaġini satellitari, intelligence fuq il-livell ta' fejn tkun qed isseħħ l-operazzjoni, tkixxif u sorveljanza (ISR), inkluża Sorveljanza mill-Ajru ta' l-Art (AGSR); intelligence tal-bniedem).

                           (d)

                           kapaċitajiet kritiċi oħra fuq il-livell ta' fejn tkeun qed isseħħ l-operazzjoni: kapaċitajiet fuq il-livell ta' fejn tkun qed isseħħ l-operazzjoni (tneħħija ta' mini fejn tkun qed isseħħ l-operazzjoni jekk din tkun meħtieġa għall-operazzjoni; protezzjoni kimika, bijoloġika, radjoloġika u nukleari (CBRN); ħażna u distruzzjoni ta' armi u munizzjon miġbura fi ħdan iż-żona ta' l-operazzjoni) skond l-Azzjoni Konġunta.”

         Artikolu 2
   Din id-Deċiżjoni għandha tidħol fis-seħħ fil-jum ta' l-adozzjoni tagħha.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, 12 ta’ Frar 2007.

            Għall-Kunsill

            Il-President

         F.-W. STEINMEIER

      (1)  ĠU L 63, 28.2.2004, p. 68. Deċiżjoni kif emendata l-aħħar bid-Deċiżjoni 2005/68/PESK (ĠU L 27, 29.1.2005, p. 59).


title: 2008/508/KE: Deċiżjoni tal-Parlament Ewropew ta' l- 24 ta' April 2007 dwar l-għeluq tal-kontijiet taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/83

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar l-għeluq tal-kontijiet taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005
   (2008/508/KE)
   IL-PARLAMENT EWROPEW,
   wara li kkunsidra l-kontijiet annwali finali taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005 (1),
   wara li kkunsidra r-rapport tal-Qorti ta' l-Awdituri dwar il-kontijiet finali annwali taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005, flimkien mat-tweġibiet taċ-Ċentru (2),
   wara li kkunsidra r-rakkomandazzjonijiet tal-Kunsill tas-27 ta' Frar 2007 (5711/2007 – C6-0080/2007),
   wara li kkunsidra t-Trattat KE, u partikularment l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3) u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KEE) Nru 337/75 ta' l-10 ta' Frar 1975 li jwaqqaf iċ-Ċentru Ewropew għall-Iżvilupp ta' Taħriġ Professjonali (4), u b'mod partikulari l-Artikolu 12a tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' Qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-Rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali – (A6-0097/2007),

               1.

               Jinnota li l-kontijiet finali annwali taċ-Ċentru Ewropew għall-Iżvilupp ta' Taħriġ Professjonali għas-snin finanzjarji 2004 u 2005 huma dawn li ġejjin:
               Kont ta' dħul u nfiq għas-snin finanzjarji 2004 u 2005

                           (f'EUR 1000)

                           2005

                           2004

                              Dħul

                           Sussidji tal-Kummissjoni

                           16 418

                           13 700

                           Dħul assenjat

                           573

                           724

                           Dħul mixxellanju

                           36

                           42

                              Dħul totali (a)

                              17 027

                              14 466

                              Infiq baġitarju għas-sena finanzjarja

                              Persunal – Titolu I tal-baġit

                           Ħlasijiet

                           8 862

                           8 579

                           Approprjazzjonijiet trasferiti

                           213

                           466

                              Amministrazzjoni – Titolu II tal-baġit

                              Ħlasijiet

                              865

                              768

                           Approprjazzjonijiet trasferiti

                           334

                           542

                              Attivitajiet ta' tħaddim – Titolu III tal-baġit (minbarra dħul assenjat)

                           Ħlas kontra approprjazzjonijiet ta' ħlas għas-sena finanzjarja

                           2 466

                           2 508

                           Ħlas kontra impenji pendenti fil-31.12.2003

                           2 119

                           2 702

                           Approprjazzjonijiet trasferiti

                              Dħul assenjat (PHARE u pajjiżi terzi)

                           Ħlasijiet

                           68

                           415

                           Approprjazzjonijiet trasferiti

                           505

                           309

                              Nefqa totali (b)

                              15 433

                              16 289

                              Bilanċ għas-sena finanzjarja (a – b)

                              1 594

                              -1 823

                           Bilanċ trasferit mis-sena finanzjarja preċedenti

                           375

                           -993

                           N-1 approprjazzjonijiet trasferiti u kkanċellati (Titolu I u II mhux differenzjati)

                           111

                           56

                           Approprjazzjoni ikkanċellata trasferita minn dħul allokat (approprjazzjoni mhux differenzjata titolu III)
                           Newtralizzazzjoni ta' trasferimenti N-1 għal Titolu III konness ma' bidla għal approprijazzjonijiet differenzjati

                           93

                           3 138

                           Ammonti mis-sena finanzjarja preċedenti li jridu jintużaw mill-ġdid jew li ma ntużawx

                           1

                           Rifużjonijiet lill-Kummissjoni

                           0

                           Differenzi tar-rata tal-kambju

                           1

                           -4

                              Bilanċ għas-sena finanzjarja

                              2 173

                              375

                              Sors: Informazzjoni provduta miċ-Ċentru – Din it-tabella tiġbor fil-qosor id-data provduta miċ-Ċentru.

               2.

               Japprova l-għeluq tal-kontijiet taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2005;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li tagħmel parti integrali minnha, lid-Direttur taċ-Ċentru Ewropew għall-Iżvilupp ta' Taħriġ Professjonali, lill-Kunsill, lill-Kummissjoni u lill-Qorti ta' l-Awdituri, u li jiżgura li tiġi ppubblikata fil-Ġurnal Uffiċjali ta' l-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 266, 31.10.2006, p. 28.

      (2)  ĠU C 312, 19.12.2006, p. 60.

      (3)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (4)  ĠU L 39, 13.2.1975, p. 1. Ir-Regolament kif emendat bir-Regolament (KE) Nru 2051/2004 (ĠU L 355, 1.12.2004, p. 1).

      (5)  ĠU L 357, 31.12.2002, p. 72.


title: Deċiżjoni tal-Kunsill tad- 9 ta’ Lulju 2013 li tadotta l-pożizzjoni tal-Kunsill dwar l-abbozz ta' baġit emendatorju Nru 2 tal-Unjoni Ewropea għas-sena finanzjarja 2013

text:
               13.7.2013

               MT

               Il-Ġurnal Uffiċjali tal-Unjoni Ewropea

               C 201/3

         DEĊIŻJONI TAL-KUNSILL
   tad-9 ta’ Lulju 2013
   li tadotta l-pożizzjoni tal-Kunsill dwar l-abbozz ta' baġit emendatorju Nru 2 tal-Unjoni Ewropea għas-sena finanzjarja 2013
   2013/C 201/04
   IL-KUNSILL TAL-UNJONI EWROPEA,
   Wara li kkunsidra it-Trattat dwar il-Funzjonament tal-Unjoni Ewropea, u partikolarment l-Artikolu 314 tiegħu, flimkien mat-Trattat li jistabbilixxi l-Komunità Ewropea dwar l-Enerġija Atomika, u b’mod partikolari l-Artikolu 106a tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1), u b'mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2013 kien adottat definittivament fit-12 ta' Diċembru 2012 (2),

               —

               fit-2 ta' April 2013, il-Kummissjoni ppreżentat proposta li fiha l-abbozz ta' baġit emendatorju Nru 2 għall-baġit ġenerali għas-sena finanzjarja 2013,

         IDDEĊIEDA KIF ĠEJ:
   Artikolu waħdieni
   Il-pożizzjoni tal-Kunsill dwar l-abbozz ta' baġit emendatorju Nru 2 tal-Unjoni Ewropea għas-sena finanzjarja 2013 ġiet adottata fid-9 ta' Lulju 2013.
   Jista' jinkiseb aċċess għat-test sħiħ għall-konsultazzjoni jew għat-tniżżil mill-website tal-Kunsill: http://www.consilium.europa.eu/

      Magħmul fi Brussell, id-9 ta’ Lulju 2013.

            Għall-Kunsill

            Il-President

         R. ŠADŽIUS

      (1)  ĠU L 298, 26.10.2012, p. 1.

      (2)  ĠU L 66, 8.3.2013, p. 1, b'Corrigendum fil-ĠU L 134, 18.5.2013, p. 21.


title: Id-Deċiżjoni tal-Kunsill tal-5 ta' Diċembru 2000 fir-rigward ta' l-approvazzjoni ta' Ftehim fil-forma ta' Skambju ta' Ittri bejn il-Komunità u kull wieħed mill-pajjiżi EFTA illi jagħti preferenzi fuq it-tariffi taħt is-Sistema Ġeneralizzata tal-Preferenzi (in-Norveġja u l-Isvizzera), illi jipprovdi illi l-merkanzija illi toriġina fin-Norveġja jew l-Isvizzera għandha tiġi trattata hekk kif tidħol fit-territorju doganali tal-Komunità bl-istess mod tal-merkanzija illi jkollha kontenut ta' oriġini Komunitarja (ftehim reċiproku)

text:
Avviż Legali Importanti

|

32001D0101

Official Journal L 038 , 08/02/2001 P. 0024 - 0024

		Id-Deċiżjoni tal-Kunsilltal-5 ta' Diċembru 2000fir-rigward ta' l-approvazzjoni ta' Ftehim fil-forma ta' Skambju ta' Ittri bejn il-Komunità u kull wieħed mill-pajjiżi EFTA illi jagħti preferenzi fuq it-tariffi taħt is-Sistema Ġeneralizzata tal-Preferenzi (in-Norveġja u l-Isvizzera), illi jipprovdi illi l-merkanzija illi toriġina fin-Norveġja jew l-Isvizzera għandha tiġi trattata hekk kif tidħol fit-territorju doganali tal-Komunità bl-istess mod tal-merkanzija illi jkollha kontenut ta' oriġini Komunitarja (ftehim reċiproku)(2001/101/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,Wara li kkunsidra l-Artikolu 66(4) u (5) tar-Regolament tal-Kummissjoni (KEE) Nru 2454/93 tat-2 ta' Lulju 1993 li jistabbilixxi d-disposizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabilixxi il-Kodiċi Doganali tal-Komunità [1],Billi:(1) Sabiex l-awtoritajiet doganali tal-Komunità, Svizzeri u Norveġiżi jkunu jistgħu joħorġu ċertifikati ta' rimpjazzament tal-Formola A illi jkunu kapaċi jiffaċilitaw, partikolarment il-moviment ta' l-oġġetti illi joriġina fil-pajjiżi illi għadhom qegħdin jiżviluppaw, illi jibbenefikaw mill-preferenzi ġeneralizzati mogħtija mill-Komunitajiet Ewropej, l-Isvizzera u n-Norveġja, għandu jintlaħaq Ftehim bejn il-Komunità, l-Isvizzera u n-Norveġja illi taħtu huma jagħrfu reċiprokament il-komponenti tagħhom illi joriġinaw fil-pajjiżi konċernati illi għadhom qegħdin jiżviluppaw taħt il-kumulazzjoni tar-regoli bilaterali ta' oriġini.(2) Ulterjorment għall-mandat mogħti mill-Kunsill lill-Kummissjoni fid-29 ta' Marzu 1996, saru negozjati f'dak is-sens bejn il-Komunitajiet Ewropej, l-Isvizzera u n-Norveġja u wassal għall-Ftehim fil-forma ta' Skambju ta' Ittri illi huwa fl-interess tal-Komunità illi jiġi approvat.IDDEĊIEDA DAN LI ĠEJ:Artikolu 1Il-Ftehim fil-forma ta' Skambju ta' Ittri bejn il-Komunità u kull wieħed mill-pajjiżi EFTA illi jagħti preferenzi fit-tariffa taħt il-GSP (in-Norveġja u l-Isvizzera), illi jipprovdi illi l-merkanzija illi toriġina fin-Norveġja jew l-Isvizzera għandha tiġi trattata hekk kif tidħol fit-territorju doganali tal-Komunità bl-istess mod tal-merkanzija illi jkollha kontenut ta' oriġini Komunitarja (ftehim reċiproku), qiegħed jiġi hawnhekk approvat f'isem il-Komunità.It-test tal-Ftehim fil-forma ta' Skambju ta' Ittri huwa anness ma' din id-Deċiżjoni.Artikolu 2Il-President tal-Kunsill qiegħed jiġi hawnhekk awtorizzat illi jinnomina lill-persuni awtorizzati illi jiffirmaw il-Ftehim fil-forma ta' Skambju ta' Ittri sabiex jorbot lill-Komunità.Artikolu 3Il-President tal-Kunsill għandu, f'isem il-Komunità, jagħti n-notifika prevista mill-Ftehim fil-forma ta' Skambju ta' Ittri.Magħmul fi Brussel, 5 Diċembru 2000.F'isem il-KunsillIl-PresidentC. Pierret[1] ĠU L 253, 11.10.93, p. 1. Ir-Regolament kif l-aħħar emendat mir-Regolament (KE) Nru 1602/2000 (ĠU L 188, 26.07.00, p. 1).--------------------------------------------------


title: L-approvazzjoni tal-ħatra tas-Sur Algirdas Šemeta bħala Membru tal-Kummissjoni Deċiżjoni tal-Parlament Ewropew tal- 14 ta' Settembru 2009 dwar l-approvazzjoni tal-ħatra tas-Sur Algirdas Šemeta bħala Membru tal-Kummissjoni

text:
               19.8.2010

               MT

               Il-Ġurnal Uffiċjali tal-Unjoni Ewropea

               CE 224/39

         It-Tnejn, 14 ta' Settembru 2009L-approvazzjoni tal-ħatra tas-Sur Algirdas Šemeta bħala Membru tal-Kummissjoni
   P7_TA(2009)0003
   Deċiżjoni tal-Parlament Ewropew tal-14 ta' Settembru 2009 dwar l-approvazzjoni tal-ħatra tas-Sur Algirdas Šemeta bħala Membru tal-Kummissjoni
   2010/C 224 E/12

      Il-Parlament Ewropew,
   wara li kkunsidra l-Artikolu 214(2), it-tielet subparagrafu, u l-Artikolu 215 tat-Trattat KE,
   wara li kkunsidra l-punt 4 tal-Ftehima ta' Qafas dwar relazzjonijiet bejn il-Parlament Ewropew u l-Kummissjoni (1),
   wara l-kkunsidra r-riżenja tas-Sa Dalia Grybauskaitė bħala Membru tal-Kummissjoni, imressqa fil-25 ta' Ġunju 2009,
   wara li kkunsidra n-nomina mill-Gvern tal-Litwanja għall-ħatra tas-Sur Algirdas Šemeta bħala Membru tal-Kummissjoni,
   wara li kkunsidra d-Deċiżjoni tal-Kunsill 2009/507/KE, Euratom tat-30 ta' Ġunju 2009 li taħtar Membru ġdid tal-Kummissjoni tal-Komunitajiet Ewropej (2),
   wara li kkunsidra d-deċiżjoni tal-Konferenza tal-Presidenti tad-9 ta' Lulju 2009 dwar il-proċedura li għandha tiġi applikata għas-sostituzzjoni tal-Kummissarji,
   wara li kkunsidra l-iskambju ta' opinjonijiet bejn il-Kummissarju nnominat u l-kumitat responsabbli tiegħu, li sar fl-1 ta' Settembru 2009,
   wara li kkunsidra l-Artikolu 106 u l-Anness XVII, punt 2, it-tieni paragrafu, tar-Regoli ta' Proċedura tiegħu,

               1.

               Japprova l-ħatra tas-Sur Algirdas Šemeta bħala Membru tal-Kummissjoni għall-bqija tal-mandat tal-Kummissjoni, sal-31 ta' Ottubru 2009;

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill, lill-Kummissjoni u lill-gvernijiet ta' l-Istati Membri.

      (1)  ĠU C 117 E, 18.5.2006, p. 123.

      (2)  ĠU L 172, 2.7.2009, p. 34.


title: Deċiżjoni (UE) 2015/2202 tal-Bank Ċentrali Ewropew tad-19 ta' Novembru 2015 li temenda d-Deċìżjoni BĊE/2010/23 dwar l-allokazzjoni tad-dħul monetarju tal-banek ċentrali nazzjonali tal-Istati Membri li l-munita tagħhom hija l-euro (BĊE/2015/37)

text:
                  28.11.2015

                  MT

                  Il-Ġurnal Uffiċjali tal-Unjoni Ewropea

                  L 313/42

            DEĊIŻJONI (UE) 2015/2202 TAL-BANK ĊENTRALI EWROPEW
      tad-19 ta' Novembru 2015
      li temenda d-Deċìżjoni BĊE/2010/23 dwar l-allokazzjoni tad-dħul monetarju tal-banek ċentrali nazzjonali tal-Istati Membri li l-munita tagħhom hija l-euro (BĊE/2015/37)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 32 tiegħu,
      Billi:

                  (1)

                  Id-Deċiżjoni BĊE/2010/23 (1) tistabbilixxi mekkaniżmu għall-ġbir u l-allokazzjoni tad-dħul monetarju li jinkiseb minn operazzjoni tal-politika monetarja.

                  (2)

                  Id-Deċiżjoni (UE) 2015/774 tal-Bank Ċentrali Ewropew (BĊE/2015/10) (2) tistabbilixxi programm ta' xiri ta' assi tas-settur pubbliku (il-“PSPP”) għall-għanijiet tal-politika monetarja.

                  (3)

                  Bħal xiri taħt id-Deċiżjoni BĊE/2009/16 (3) u d-Deċiżjoni BĊE/2011/17 (4), bonds tal-gvern u bonds maħruġin minn aġenziji mixtrija skont id-Deċiżjoni (UE) 2015/774 (ECB/2015/10) għandhom jitqiesu li jiġġeneraw dħul bir-rata ta' referenza ddefinita fid-Deċiżjoni BĊE/2010/23.

                  (4)

                  Dħul miksub mis-self ta' strumenti ta' dejn negozjabbli taħt programmi ta' xiri ta' titoli relatati mal-politika monetarja m'għandux jitqies bħala dħul monetarju, billi b'mod ġenerali dawn l-operazzjonijiet mhumiex irreġistrati fil-kotba tal-banek ċentrali nazzjonali tal-Istati Membri li l-munita tagħhom hija l-euro (iktar 'il quddiem il-“BĊNi”).

                  (5)

                  Dħul nett miksub minn ftehim ta' swap tal-Eurosistema ma' banek ċentrali tal-Eurosistema għandu jinqasam fost il-BĊNi bħala dħul monetarju.

                  (6)

                  Għaldaqstant għandha tiġi aġġustata l-kompożizzjoni tal-bażi tal-passiv u assi assenjabbli kif jidher fl-Annessi I u II tad-Deċiżjoni BĊE/2010/23,

                  (7)

                  Għaldaqstant, id-Deċiżjoni BĊE/2010/23 għandha tiġi emendata f'dan is-sens,

            ADOTTA DIN ID-DEĊIŻJONI:
      Artikolu 1
      Emendi
      Id-Deċizjoni BĊE/2010/23 hija emendata kif ġej:

                  1.

                  L-Artikolu 3(1) huwa ssostitwit b'dan li ġej:
                  “1.   L-ammont ta' dħul monetarju ta' kull BĊN għandu jkun iddeterminat billi jitkejjel id-dħul attwali li jirriżulta mill-assi assenjabbli rreġistrati fil-kotba tiegħu. Bħala eċċezzjonijiet għal dan:

                              (a)

                              id-deheb m'għandux jitqies li jiġġenera dħul;

                              (b)

                              dawn li ġejjin għandhom jitqiesu li jiġġeneraw dħul monetarju bir-rata ta' referenza:

                                          (i)

                                          titoli miżmumin għall-finijiet tal-politika monetarja skont id-Deċiżjoni BĊE/2009/16 (*);

                                          (ii)

                                          titoli miżmumin għall-finijiet tal-politika monetarja skont id-Deċiżjoni BĊE/2011/17 (**);

                                          (iii)

                                          strumenti ta' dejn maħruġa minn gvernijiet ċentrali u aġenziji rikonoxxuti u strumenti ta' dejn sostituti maħruġin minn korporazzjonijiet mhux finanzjarji miżmumin għal finijiet ta' politika monetarja skont id-Deċiżjoni (UE) 2015/774 tal-Bank Ċentrali Ewropew (BĊE/2015/10) (***).

                     (*)  Deċiżjoni BĊE/2009/16 tat-2 ta' Lulju 2009 dwar l-implimentazzjoni tal-programm ta' xiri ta' bonds iggarantiti (covered bond) (ĠU L 175, 4.7.2009, p. 18)."

                     (**)  Deċiżjoni BĊE/2011/17 tat-3 ta' Novembru 2011 dwar l-implimentazzjoni tal-programm ta' xiri ta' bonds iggarantiti (ĠU L 297, 16.11.2011, p. 70)."

                     (***)  Deċiżjoni (UE) 2015/774 tal-Bank Ċentrali Ewropew tal-4 ta' Marzu 2015 dwar programm ta' xiri ta' assi ta' swieq sekondarji mis-settur pubbliku (BĊE/2015/10)(ĠU L 121, 14.5.2015, p. 20).”;"

                  2.

                  fil-paragrafu 1 qed jiżdied il-punt 8 li ġej:

                              “8.

                              Obbligazzjonijiet fil-konfront tal-BĊE li jappoġġaw pretensjoni relatata ma' ftehimiet swap bejn il-BĊE u bank ċentrali mhux tal-Eurosistema li joħolqu dħul nett għall-Eurosistema (parti mill-obbligazzjonijiet barra l-karta tal-bilanċ).”;

                  3.

                  fil-paragrafu A tal-Anness II, qed jiżdied il-punt 10 li ġej:

                              “10.

                              Pretenzjonijiet fil-konfront ta' kontrapartijiet taż-żona tal-euro li jirrigwardaw ftehimiet swap bejn il-BĊE u bank ċentrali mhux tal-Eurosistema li joħolqu dħul nett għall-Eurosistema (parti mill-partita tal-assi 3.1 tal-HBS).”.

            Artikolu 2
      Dħul fis-seħħ
      Din id-Deċiżjoni għandha tidħol fis-seħħ fil-31 ta' Diċembru 2015.

         Magħmul fi Frankfurt am Main, id-19 ta' Novembru 2015.

               Il-President tal-BĊE

            Mario DRAGHI

         (1)  Deċiżjoni BĊE/2010/23 tal-25 ta' Novembru 2010 dwar l-allokazzjoni tad-dħul monetarju tal-banek ċentrali nazzjonali ta' Stati Membri li l-munita tagħhom hija l-euro (ĠU L 35, 9.2.2011, p. 17).

         (2)  Deċiżjoni (UE) 2015/774 tal-Bank Ċentrali Ewropew tal-4 ta' Marzu 2015 dwar programm ta' xiri ta' assi ta' swieq sekondarji mis-settur pubbliku (BĊE/2015/10) (ĠU L 121, 14.5.2015, p. 20).

         (3)  Deċiżjoni BĊE/2009/16 tat-2 ta' Lulju 2009 dwar l-implimentazzjoni tal-programm ta' xiri ta' bonds iggarantiti (covered bond) (ĠU L 175, 4.7.2009, p. 18).

         (4)  Deċiżjoni BĊE/2011/17 tat-3 ta' Novembru 2011 dwar l-implimentazzjoni tal-programm ta' xiri ta' bonds iggarantiti (ĠU L 297, 16.11.2011, p. 70).


title: 2012/355/UE: Deċiżjoni tal-Kummissjoni tat- 2 ta’ Lulju 2012 li taġġorna l-Anness tal-Ftehim Monetarju bejn l-Unjoni Ewropea u l-Istat tal-Belt tal-Vatikan

text:
               4.7.2012

               MT

               Il-Ġurnal Uffiċjali tal-Unjoni Ewropea

               L 174/24

         DEĊIŻJONI TAL-KUMMISSJONI
   tat-2 ta’ Lulju 2012
   li taġġorna l-Anness tal-Ftehim Monetarju bejn l-Unjoni Ewropea u l-Istat tal-Belt tal-Vatikan
   (2012/355/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat il-Ftehim Monetarju tas-17 ta’ Diċembru 2009 bejn l-Unjoni Ewropea u l-Istat tal-Belt tal-Vatikan, u b’mod partikolari l-Artikolu 8(3) tiegħu,
   Billi:

               (1)

               L-Artikolu 8 tal-Ftehim Monetarju bejn l-Unjoni Ewropea u l-Istat tal-Belt tal-Vatikan (minn hawn ‘il quddiem “il-Ftehim Monetarju”) jobbliga l-Istat tal-Belt tal-Vatikan biex jimplimentaw l-atti tal-Unjoni dwar ir-regoli dwar karti tal-flus u muniti tal-euro, il-prevenzjoni tal-ħasil tal-flus, il-prevenzjoni tal-frodi u l-falsifikazzjoni tal-flus u ta’ mezzi ta’ ħlas mhux bi flus; medalji u tokens u rekwiżiti ta’ rappurtar statistiku. Dawk l-atti huma elenkati fl-Anness tal-Ftehim Monetarju.

               (2)

               L-aġġornament tal-Anness sar skont l-Artikolu 8(3) tal-Ftehim Monetarju li jipprevedi li l-Anness jeħtieġ jiġi emendat mill-Kummissjoni kull sena biex jikkunsidra l-atti u r-regoli legali rilevanti ġodda tal-UE u l-emendi għal dawk eżistenti. F’konformità ma’ din id-dispożizzjoni att wieħed ġie mħassar u żewġ atti ġodda tal-Unjoni, li jaqgħu fl-ambitu tal-Artikolu 8(1) tal-Ftehim Monetarju ġew adottati u għandhom jiddaħħlu fl-Anness.

               (3)

               Id-Deċiżjoni tal-Kunsill tad-29 ta’ April 1999 li testendi l-mandat tal-Europol biex titratta l-iffalsifikar tal-flus u tal-metodi ta’ pagament [traduzzjoni mhux uffiċjali] (1) hija skaduta u għaldaqstant tneħħiet mill-Anness. Malli l-istrument legali ġdid li jippermetti lill-Europol tiffirma ftehimiet ta’ kooperazzjoni ma’ pajjiżi terzi jkun daħal fis-seħħ, l-istrument il-ġdid se jiżdied mal-Anness tal-Ftehim Monetarju.

               (4)

               Ir-Regolament (UE) Nru 1210/2010 tal-Parlament Ewropew u tal-Kunsill tal-15 ta’ Diċembru 2010 li jikkonċerna l-awtentikazzjoni tal-muniti tal-euro u t-trattament ta’ muniti tal-euro li mhumiex tajba għaċ-ċirkolazzjoni (2) ġie adottat. Għalhekk jaqa’ fl-ambitu tal-Artikolu 8(1) tal-Ftehim Monetarju u għandu jiddaħħal ukoll fl-Anness.

               (5)

               Id-Deċiżjoni BĊE/2010/14 tal-Bank Ċentrali Ewropew tas-16 ta’ Settembru 2010 dwar il-verifika tal-awtentiċità u l-kundizzjoni u r-riċirkulazzjoni tal-karti tal-flus tal-euro (3) ġiet adottata. Taqa’ fl-ambitu tal-Artikolu 8(1) tal-Ftehim Monetarju u għandha tiddaħħal ukoll fl-Anness.

               (6)

               L-Anness tal-Ftehim Monetarju għandu għalhekk jiġi emendat skont dan,

         ADOTTAT DIN ID-DEĊIŻJONI:
   Artikolu Uniku
   L-Anness tal-Ftehim Monetarju bejn l-Unjoni Ewropea u l-Istat tal-Belt tal-Vatikan huwa sostitwit bl-Anness ta’ din id-Deċiżjoni.
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, it-2 ta’ Lulju 2012.

            Għall-Kummissjoni

            Il-President

         José Manuel BARROSO

      (1)  ĠU C 149, 28.5.1999, p. 16.

      (2)  ĠU L 339, 22.12.2010, p. 1.

      (3)  ĠU L 267, 9.10.2010, p. 1.

      ANNESS

            “ANNESS

                        Dispożizzjonijiet Legali li għandhom jiġu implimentati

                        Limitu ta’ żmien għall-implementazzjoni

                        Il-prevenzjoni tal-ħasil tal-flus

                        Id-Direttiva 2005/60/KE tal-Parlament Ewropew u tal-Kunsill tas-26 ta’ Ottubru 2005 dwar il-prevenzjoni tal-użu tas-sistema finanzjarja għall-iskop tal-money laundering u l-finanzjament tat-terroriżmu, ĠU L 309, 25.11.2005, p. 15.
                        Emendata bi:

                                    Id-Direttiva 2008/20/KE tal-Parlament Ewropew u tal-Kunsill tal-11 ta’ Marzu 2008 li temenda d-Direttiva 2005/60/KE dwar il-prevenzjoni tal-użu tas-sistema finanzjarja għall-iskop tal-money laundering u l-finanzjament tat-terroriżmu, fir-rigward tas-setgħat ta’ implimentazzjoni kkonferiti lill-Kummissjoni ĠU L 76, 19.3.2008, p. 46.

                                    Id-Direttiva tal-Kummissjoni 2006/70/KE tal-1 ta’ Awwissu 2006 li tistabbilixxi miżuri implimentattivi għad-Direttiva 2005/60/KE tal-Parlament Ewropew u tal-Kunsill dwar id-definizzjoni ta’ persuni esposti politikament u l-kriterji tekniċi għal proċeduri ssimplifikati tad-diliġenza dovuta mal-klijent u għal eżenzjoni għal raġunijiet ta’ attività finanzjarja mwettqa fuq bażi okkażjonali jew limitata ħafna, ĠU L 214, 4.8.2006, p. 29.

                                    Ir-Regolament (KE) Nru 1781/2006 tal-Parlament Ewropew u tal-Kunsill tal-15 ta’ Novembru 2006 dwar informazzjoni dwar il-pagatur, li għandha takkumpanja t-trasferimenti ta’ fondi, ĠU L 345, 8.12.2006, p. 1.

                                    Ir-Regolament (KE) Nru 1889/2005 tal-Parlament Ewropew u tal-Kunsill tas-26 ta’ Ottubru 2005 dwar kontrolli ta’ flus kontanti deħlin fil-Komunità jew ħerġin mill-Komunità, ĠU L 309, 25.11.2005, p. 9.

                                    Id-Deċiżjoni Kwadru tal-Kunsill 2001/500/JHA tas-26 ta’ Ġunju 2001 dwar il-ħasil tal-flus, l-identifikazzjoni, l-intraċċar, l-iffriżar, il-qbid u l-konfiska tal-mezzi u l-qligħ mill-kriminalità, ĠU L 182, 5.7.2001, p. 1.

                        31.12.2010

                        Il-prevenzjoni tal-frodi u tal-iffalsifikar

                        Ir-Regolament tal-Kunsill (KE) Nru 1338/2001 tat-28 ta’ Ġunju 2001 li jistabbilixxi miżuri neċessarji għall-protezzjoni mill-iffalsifikar tal-euro, ĠU L 181, 4.7.2001, p. 6.
                        Emendat bi:
                        Ir-Regolament tal-Kunsill (KE) Nru 44/2009 tat-18 ta’ Diċembru 2008 li jemenda r-Regolament (KE) Nru 1338/2001 li jistabbilixxi l-miżuri neċessarji għall-protezzjoni kontra l-iffalsifikar tal-euro, ĠU L 17, 22.1.2009, p. 1.

                        31.12.2010

                        Ir-Regolament tal-Kunsill (KE) Nru 2182/2004 tas-6 ta’ Diċembru 2004 dwar midalji u tokens simili għall-muniti tal-euro, ĠU L 373, 21.12.2004, p. 1.
                        Emendata bi:
                        Ir-Regolament tal-Kunsill (KE) Nru 46/2009 tat-18 ta’ Diċembru 2008 li jemenda r-Regolament (KE) Nru 2182/2004 dwar midalji u tokens simili għall-muniti tal-euro, ĠU L 17, 22.1.2009, p. 5.

                        31.12.2010

                        Id-Deċiżjoni Kwadru tal-Kunsill 2000/383/JHA tad-29 ta’ Mejju 2000 dwar li tiżdied il-protezzjoni permezz ta’ pieni kriminali u sanzjonijiet oħra kontra l-iffalsifikar inkonnessjoni mad-dħul tal-ewro, ĠU L 140, 14.6.2000, p. 1.
                        Emendata bi:
                        Id-Deċiżjoni Kwadru tal-Kunsill 2001/888/JHA tas-6 ta’ Diċembru 2001 li temenda d-Deċiżjoni Kwadru 2000/383/JHA dwar il-protezzjoni li qed tikber minn penali krimini u sanzjonijiet oħra kontra l-falsifikazzjoni dwar l-introduzzjoni tal-euro, ĠU L 329, 14.12.2001, p. 3.

                        31.12.2010

                        Id-Deċiżjoni tal-Kunsill 2001/923/KE tas-17 ta’ Diċembru 2001 li tistabbilixxi programm ta’ skambju, assistenza u taħriġ għall-protezzjoni tal-euro kontra l-iffalsifikar (il-programm “Pericles”), ĠU L 339, 21.12.2001, p. 50.
                        Emendata bi:

                                    Id-Deċiżjoni tal-Kunsill 2006/75/KE tat-30 ta’ Jannar 2006 li temenda u testendi d-Deċiżjoni 2001/923/KE li tistabbilixxi programm ta’ skambju, għajnuna u taħriġ għall-protezzjoni tal-Euro kontra l-falsifikazzjoni (il-programm Pericles), ĠU L 36, 8.2.2006, p. 40.

                                    Id-Deċiżjoni tal-Kunsill 2006/849/KE tal-20 ta’ Novembru 2006 li temenda u testendi d-Deċiżjoni 2001/923/KE li tistabbilixxi programm ta’ skambju, għajnuna u taħriġ għall-protezzjoni tal-Euro kontra l-falsifikazzjoni (il-programm Pericles), ĠU L 330, 28.11.2006, p. 28.

                        31.12.2010

                        Id-Deċiżjoni tal-Kunsill 2001/887/JHA tas-6 ta’ Diċembru 2001 dwar il-protezzjoni tal-euro kontra l-iffalsifikar, ĠU L 329, 14.12.2001, p. 1.

                        31.12.2010

                        Id-Deċiżjoni Kwadru tal-Kunsill 2001/413/JHA tat-28 ta’ Mejju 2001 li tiġġieled frodi u ffalsifikar ta’ mezzi ta’ ħlas bi flus mhux kontanti, ĠU L 149, 2.6.2001, p. 1.

                        31.12.2010

                        Regoli dwar il-karti u l-muniti tal-euro

                        Ir-Regolament tal-Kunsill (KE) Nru 975/98 tat-3 ta’ Mejju 1998 dwar denominazzjonijiet u speċifikazzjonijiet tekniċi tal-muniti tal-euro maħsuba għaċ-ċirkolazzjoni, ĠU L 139, 11.5.1998, p. 6.
                        Emendat bi:
                        Ir-Regolament tal-Kunsill (KE) Nru 423/1999, ĠU L 52, 27.2.1999, p. 2.

                        31.12.2010

                        Konklużjonijiet tal-Kunsill tal-10 ta’ Mejju 1999 dwar is-sistema għall-immaniġġjar tal-kwalità għall-muniti tal-euro

                        31.12.2010

                        Konklużjonijiet tal-Kunsill tat-23 ta’ Novembru 1998 u tal-5 ta’ Novembru 2002 dwar il-muniti għall-kollezzjonisti

                        31.12.2010

                        Ir-Rakkomandazzjoni tal-Kummissjoni C(2008) 8625 tad-19 ta’ Diċembru 2008 dwar il-linji gwida komuni għall-uċuħ nazzjonali u l-ħruġ ta’ muniti tal-euro maħsuba għaċ-ċirkolazzjoni, ĠU L 9, 14.1.2009 p. 52.

                        31.12.2010

                        Il-Komunikazzjoni tal-Kummissjoni tat-22 ta’ Ottubru 2001 dwar il-protezzjoni tad-dritt tal-awtur tad-disinn tal-wiċċ komuni tal-muniti tal-euro (COM(2001) 600 finali), ĠU C 318, 13.11.2001 p. 3.

                        31.12.2010

                        Linja gwida ECB/2003/5 tal-Bank Ċentrali Ewropew tal-20 ta’ Marzu 2003 dwar l-infurzar ta’ miżuri kontra r-riproduzzjoni tal-karti tal-flus ewro irregolari u dwar il-bdil u l-irtirar tal-karti tal-flus ewro, ĠU L 78, 25.3.2003, p. 20.

                        31.12.2010

                        Id-Deċiżjoni ECB/2003/4 tal-Bank Ċentrali Ewropew tal-20 ta’ Marzu 2003 dwar id-denominazzjonijiet, l-ispeċifikazzjonijiet, ir-riproduzzjoni, il-bdil u l-irtirar tal-karti tal-flus ewro, ĠU L 78, 25.3.2003, p. 16.

                        31.12.2010

                        Ir-Regolament (UE) Nru 1210/2010 tal-Parlament Ewropew u tal-Kunsill tal- 15 ta’ Diċembru 2010 li jikkonċerna l-awtentikazzjoni tal-muniti tal-euro u t-trattament ta’ muniti tal-euro li mhumiex tajba għaċ-ċirkolazzjoni, ĠU L 339, 22.12.2010, p. 1.

                        31.12.2012

                        Id-Deċiżjoni BĊE/2010/14 tal-Bank Ċentrali Ewropew tas-16 ta’ Settembru 2010 dwar il-verifika tal-awtentiċità u l-kundizzjoni u r-riċirkulazzjoni tal-karti tal-flus tal-euro, ĠU L 267, 9.10.2010, p. 1.

                        31.12.2012”


title: Deċiżjoni tal-Kunsill 2014/483/PESK tat- 22 ta' Lulju 2014 li taġġorna u temenda l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li tħassar id-Deċiżjoni 2014/72/PESK

text:
               23.7.2014

               MT

               Il-Ġurnal Uffiċjali tal-Unjoni Ewropea

               L 217/35

         DEĊIŻJONI TAL-KUNSILL 2014/483/PESK
   tat-22 ta' Lulju 2014
   li taġġorna u temenda l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u li tħassar id-Deċiżjoni 2014/72/PESK
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-27 ta' Diċembru 2001, il-Kunsill adotta l-Pożizzjoni Komuni 2001/931/PESK (1).

               (2)

               Fl-10 ta' Frar 2014, il-Kunsill adotta d-Deċiżjoni 2014/72/PESK (2) li taġġorna u temenda l-lista ta' persuni, gruppi u entitajiet soġġetti għall-Artikoli 2, 3, u 4 tal-Pożizzjoni Komuni 2001/931/PESK (“il-lista”).

               (3)

               F'konformità mal-Artikolu 1(6) tal-Pożizzjoni Komuni 2001/931/PESK, jinħtieġ li ssir reviżjoni f'intervalli regolari tal-ismijiet tal-persuni, tal-gruppi u tal-entitajiet fuq il-lista biex jiġi żgurat li hemm raġunijiet sabiex dawn jinżammu elenkati hemmhekk.

               (4)

               Din id-Deċiżjoni tistabbilixxi r-riżultat tar-reviżjoni li l-Kunsill għamel fir-rigward ta' persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK.

               (5)

               Il-Kunsill iddetermina li m'għadx hemm raġunijiet biex persuna waħda tinżamm fuq il-lista.

               (6)

               Il-Kunsill ikkonkluda li l-persuni, il-gruppi u l-entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK kienu involuti f'atti terroristiċi fit-tifsira tal-Artikolu 1(2) u (3) tal-Pożizzjoni Komuni 2001/931/PESK, li ttieħdet deċiżjoni fir-rigward tagħhom minn awtorità kompetenti fit-tifsira tal-Artikolu 1(4) ta' dik il-Pożizzjoni Komuni, u li huma għandhom ikomplu jkunu soġġetti għall-miżuri restrittivi speċifiċi previsti fiha.

               (7)

               Il-lista għandha tkun aġġornata b'konformità ma' dan u d-Deċiżjoni 2014/72/PESK għandha titħassar,

         ADOTTA DIN ID-DEĊIŻJONI:
   Artikolu 1
   Il-lista ta' persuni, gruppi u entitajiet li għalihom japplikaw l-Artikoli 2, 3 u 4 tal-Pożizzjoni Komuni 2001/931/PESK tinsab fl-Anness għal din id-Deċiżjoni.
   Artikolu 2
   Id-Deċiżjoni 2014/72/PESK hija b'dan imħassra.
   Artikolu 3
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-22 ta' Lulju 2014.

            Għall-Kunsill

            Il-President

         C. ASHTON

      (1)  Pożizzjoni Komuni tal-Kunsill 2001/931/PESK tas-27 ta' Diċembru 2001 dwar l-applikazzjoni ta' miżuri speċifiċi fil-ġlieda kontra t-terroriżmu (ĠU L 344, 28.12.2001, p. 93).

      (2)  Deċiżjoni tal-Kunsill 2014/72/PESK tal-10 ta' Frar 2014 li taġġorna u temenda l-lista ta' persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu u li tħassar id-Deċiżjoni 2013/395/PESK (ĠU L 40, 11.2.2014, p. 56).

      ANNESS
      Lista ta' persuni, gruppi u entitajiet imsemmija fl-Artikolu 1
      1.   PERSUNI

                  1.

                  ABDOLLAHI Hamed (magħruf ukoll bħala Mustafa Abdullahi), imwieled fil-11 ta' Awwissu 1960 fl-Iran. Passaport: D9004878.

                  2.

                  AL-NASSER, Abdelkarim Hussein Mohamed, imwieled f'Al Ihsa (l-Arabja Sawdija); ċittadin tal-Arabja Sawdija.

                  3.

                  AL YACOUB, Ibrahim Salih Mohammed, imwieled fis-16.10.1966 f'Tarut (l-Arabja Sawdija); ċittadin tal-Arabja Sawdija.

                  4.

                  ARBABSIAR Manssor (magħruf ukoll bħala Mansour Arbabsiar), imwieled fis-6 jew fil-15 ta' Marzu 1955 fl-Iran. Ċittadin Iranjan u tal-Istati Uniti. Passaport: C2002515 (Iran); Passaport: 477845448 (Stati Uniti tal-Amerika). Nru tal-ID Nazzjonali: 07442833, data ta' skadenza l-15 ta' Marzu 2016 (liċenzja tas-sewqan tal-Istati Uniti tal-Amerika).

                  5.

                  BOUYERI, Mohammed (magħruf ukoll bħala Abu ZUBAIR, magħruf ukoll bħala SOBIAR, magħruf ukoll bħala Abu ZOUBAIR), imwieled fit-8.3.1978 f'Amsterdam (il-Pajjiżi l-Baxxi) — membru tal-“Hofstadgroep”.

                  6.

                  IZZ-AL-DIN, Hasan (magħruf ukoll bħala GARBAYA, Ahmed; magħruf ukoll bħala SA-ID; magħruf ukoll bħala SALWWAN, Samir), il-Libanu, imwieled fl-1963 fil-Libanu, ċittadin tal-Libanu.

                  7.

                  MOHAMMED, Khalid Shaikh (magħruf ukoll bħala ALI, Salem; magħruf ukoll bħala BIN KHALID, Fahd Bin Adballah; magħruf ukoll bħala HENIN, Ashraf Refaat Nabith; magħruf ukoll bħala WADOOD, Khalid Adbul) imwieled fl-14.4.1965 jew fl-1.3.1964 fil-Pakistan, Nru tal-passaport 488555.

                  8.

                  SHAHLAI Abdul Reza (magħruf ukoll bħala Abdol Reza Shala'i, magħruf ukoll bħala Abd-al Reza Shalai, magħruf ukoll bħala Abdorreza Shahlai, magħruf ukoll bħala Abdolreza Shahla'i, magħruf ukoll bħala Abdul-Reza Shahlaee, magħruf ukoll bħala Hajj Yusef, magħruf ukoll bħala Haji Yusif, magħruf ukoll bħala Hajji Yasir, magħruf ukoll bħala Hajji Yusif, magħruf ukoll bħala Yusuf Abu-al-Karkh), imwieled bejn wieħed u ieħor fl-1957 l-Iran. Indirizzi: (1) Kermanshah, Iran, (2) Bażi Militari ta' Mehran, Provinċja ta' Ilam, l-Iran.

                  9.

                  SHAKURI Ali Gholam, imwieled bejn wieħed u ieħor fl-1965 f'Teheran, l-Iran.

                  10.

                  SOLEIMANI Qasem (magħruf ukoll bħala Ghasem Soleymani, magħruf ukoll bħala Qasmi Sulayman, magħruf ukoll bħala Qasem Soleymani, magħruf ukoll bħala Qasem Solaimani, magħruf ukoll bħala Qasem Salimani, magħruf ukoll bħala Qasem Solemani, magħruf ukoll bħala Qasem Sulaimani, magħruf ukoll bħala Qasem Sulemani), imwieled fil-11 ta' Marzu 1957 fl-Iran. Ċittadin Iranjan. Passaport: 008827 (Diplomatiku Iranjan), maħruġ fl-1999. Titolu: Maġġur Ġeneral.

            II.   GRUPPI U ENTITAJIIET

                  1.

                  L-“Organizzazzjoni Abu Nidal” — “ANO”, (magħrufa wkoll bħala l-“Kunsill Rivoluzzjonarju tal-Fatah”, magħrufa wkoll bħala l-“Brigati Rivoluzzjonarji Għarab”, magħrufa wkoll bħala “Settembru l-Iswed”, magħrufa wkoll bħala l-“Organizzazzjoni Rivoluzzjonarja tal-Musulmani Soċjalisti”.

                  2.

                  “Il-Brigata tal-Martri ta' Al-Aqsa”

                  3.

                  “Al-Aqsa e.V.”

                  4.

                  “Al-Takfir” u “Al-Hijra”

                  5.

                  “Babbar Khalsa”

                  6.

                  “Il-Partit Komunista tal-Filippini”, inkluża n-“New People's Army” — “NPA”, il-Filippini.

                  7.

                  “Gama'a al-Islamiyya” (magħruf ukoll bħala “Al-Gama'a al-Islamiyya”“Grupp Iżlamiku” — “IG”.

                  8.

                  “İslami Büyük Doğu Akıncılar Cephesi” — “IBDA-C”“Il-Front Kbir Iżlamiku tal-Ġellieda tal-Lvant”.

                  9.

                  “Hamas”, inkluż “Hamas-Izz al-Din al-Qassem”

                  10.

                  “Hizballah Military Wing” (magħrufa wkoll bħala “Hezbollah Military Wing”, magħrufa wkoll bħala “Hizbullah Military Wing” magħrufa wkoll bħala “Hizbollah Military Wing”, magħrufa wkoll bħala “Hezballah Military Wing”, magħrufa wkoll bħala “Hisbollah Military Wing”, magħrufa wkoll bħala “Hizbu'llah Military Wing” magħrufa wkoll bħala “Hizb Allah Military Wing”, magħrufa wkoll bħala “Jihad Council” (u l-unitajiet kollha li jirrappurtaw lilha, inkluża l-Organizzazzjoni Esterna tas-Sigurtà)).

                  11.

                  “Hizbul Mujahideen” — “HM”

                  12.

                  “Hofstadgroep”

                  13.

                  “Fondazzjoni tal-Art Imqaddsa għas-Soljev u l-Iżvilupp”

                  14.

                  “International Sikh Youth Federation” — (ISYF).

                  15.

                  “Khalistan Zindabad Force” — (KZF).

                  16.

                  “Partit tal-Ħaddiema Kurdi” — “PKK”, (magħruf ukoll bħala “KADEK”, magħruf ukoll bħala “KONGRA-GEL”.

                  17.

                  “Liberation Tigers of Tamil Eelam” — “LTTE”

                  18.

                  “Ejército de Liberación Nacional”“Armata għal-Liberazzjoni Nazzjonali”.

                  19.

                  “Ġiħad Iżlamika tal-Palestina” — “PIJ”

                  20.

                  “Front Popolari għal-Liberazzjoni tal-Palestina” — “PFLP”

                  21.

                  “Front Popolari għal-Liberazzjoni tal-Palestina — Kmand Ġenerali” (magħruf ukoll bħala “PFLP — Kmand Ġenerali”.

                  22.

                  “Fuerzas armadas revolucionarias de Colombia” — “FARC”“Il-Forzi Armati Rivoluzzjonarji tal-Kolombja”.

                  23.

                  “Devrimci Halk Kurtuluș Partisi-Cephesi” — “DHKP/C” (magħruf ukoll bħala “Devrimci Sol”“Xellug Rivoluzzjonarju”, magħruf ukoll bħala “Dev Sol”“L-Armata/Il-Front/Il-Partit Rivoluzzjonarju/a għal-Liberazzjoni tal-Poplu”.

                  24.

                  “Sendero Luminoso” — “SL”“Triq li Tiddi”.

                  25.

                  “Teyrbazen Azadiya Kurdistan” — “TAK” (magħruf ukoll bħala “Kurdistan Freedom Falcons”, magħruf ukoll bħala “Kurdistan Freedom Hawks”.


title: Deċiżjoni tal-Kunsill tal-14 ta’ April 2014 li taħtar membru u membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-Kroazja

text:
               17.4.2014

               MT

               Il-Ġurnal Uffiċjali tal-Unjoni Ewropea

               C 118/3

      DEĊIŻJONI TAL-KUNSILL

   tal-14 ta’ April 2014
   li taħtar membru u membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-Kroazja
   2014/C 118/02
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill 2003/C 218/01 tat-22 ta’ Lulju 2003 li tistabbilixxi Kumitat Konsultattiv dwar is-Sigurtà u s-Saħħa fuq il-Post tax-Xogħol (1), u b’mod partikolari l-Artikolu 3 tagħha,
   Wara li kkunsidra l-lista ta’ kandidati ppreżentata lill-Kunsill mill-Gvernijiet tal-Istati Membri,
   Billi:

               (1)

               Permezz tad-Deċiżjoni tiegħu tat-22 ta’ April 2013 (2), il-Kunsill ħatar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-perijodu mit-22 ta’ April 2013sat-28 ta’ Frar 2016.

               (2)

               Il-Gvern tal-Kroazja ppreżenta nomini oħra għal diversi kariġi li għandhom jimtlew,

         ADOTTA DIN ID-DEĊIŻJONI:
   Artikolu 1
   Dawn li ġejjin huma maħturin bħala membru u membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-perijodu li jintemm fit-28 ta’ Frar 2016:

      RAPPREŻENTANTI TAT-TRADE UNIONS:

               Pajjiż

               Membru

               Membru supplenti

               Kroazja

               Mr Zdenko MUČNJAK

               Is-Sinjura Gordana PALAJSA
               Is-Sur Marko PALADA

         Artikolu 2
   Il-membri u l-membri supplenti li għadhom mhumiex innominati ser jinħatru mill-Kunsill f’data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Lussemburgu, l-14 ta’ April 2014.

            Għall-Kunsill

            Il-President

         A. TSAFTARIS

      (1)  ĠU C 218, 13.9.2003, p. 1.

      (2)  ĠU C 120, 26.4.2013, p. 7.


title: 2013/476/UE: Deċiżjoni tal-Kunsill tas- 26 ta' Settembru 2013 li temenda d-Deċiżjoni 2007/641/KE, dwar ir-Repubblika tal-Gżejjer tal-Fiġi u testendi l-perjodu ta’ applikazzjoni tagħha

text:
               28.9.2013

               MT

               Il-Ġurnal Uffiċjali tal-Unjoni Ewropea

               L 257/12

         DEĊIŻJONI TAL-KUNSILL
   tas-26 ta' Settembru 2013
   li temenda d-Deċiżjoni 2007/641/KE, dwar ir-Repubblika tal-Gżejjer tal-Fiġi u testendi l-perjodu ta’ applikazzjoni tagħha
   (2013/476/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217 taghha,
   Wara li kkunsidra l-Ftehim ta’ Sħubija bejn il-Membri tal-Grupp ta’ Stati Afrikani, tal-Karibew u tal-Paċifiku, min-naħa l-waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1),kif rivedut f’Ouagadougou, il-Burkina Faso fit-22 ta’ Ġunju 2010 (2) ( “il-Ftehim ta’ Sħubija AKP-UE”), u b’mod partikulari l-Artikolu 96 tiegħu,
   Wara li kkunsidra l-Ftehim Intern bejn ir-rappreżentanti tal-gvernijiet tal-Istati Membri, li jiltaqgħu fi ħdan il-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta' Sħubija AKP-UE (3), u b'mod partikolari l-Artikolu 3 tiegħu,
   Wara li kkunsidra r-Regolament (KE) Nru 1905/2006 tal-Parlament Ewropew u tal-Kunsill tat-18 ta’ Diċembru 2006 li jistabilixxi strument ta’ finanzjament tal-kooperazzjoni għall-iżvilupp (4) (l-Istrument ta’ Kooperazzjoni għall-Iżvilupp), u b’mod partikulari l-Artikolu 37 tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Id-Deċiżjoni tal-Kunsill 2007/641/KE (5) kienet adottata biex jittieħdu miżuri xierqa wara l-ksur tal-elementi essenzjali msemmija fl-Artikolu 9 tal-Ftehim ta’ Sħubija AKP-UE, u l-valuri msemmija fl-Artikolu 3 tal-Istrument ta’ Kooperazzjoni għall-Iżvilupp.

               (2)

               Dawk il-miżuri ġew estiżi bid-Deċiżjoni 2009/735/KE (6),u sussegwentement bid-Deċiżjonijiet tal-Kunsill 2010/208/UE (7), 2010/589/UE (8), 2011/219/UE (9), 2011/637/UE (10), u 2012/523/UE (11), peress li, mhux talli r-Repubblika tal-Fiġi għadha trid timplimenta impenji importanti li hi għamlet f’konsultazzjonijiet li saru f’April 2007 dwar elementi essenzjali tal-Ftehim ta’ Sħubija AKP-UE u l-Istrument għall-Koperazzjoni fl-Iżvilupp, iżda kien hemm ukoll żviluppi rigressivi importanti li jikkonċernaw għadd minn dawn l-impenji.

               (3)

               Kien hemm żviluppi konsiderevoli minn April 2007 u l-impenji miftiehma mar-Repubblika tal-Gżejjer Fiġi ser jiġu riveduti skont dan. L-impenji ser jiġu riveduti fil-kuntest ta' djalogu politiku u fid-dawl tas-sitwazzjoni legali kurrenti. L-impenn prospettiv mill-ġdid lejn il-programmazzjoni ta’ assistenza futura għall-iżvilupp għandu jkompli.

               (4)

               Id-Deċiżjoni Nru 2007/641/KE tiskadi fit-30 ta’ Settembru 2013. Huwa xieraq illi dik id-Deċiżjoni tiġi aġġornata u l-validità tagħha tkun estiża skont dan.

               (5)

               L-Unjoni Ewropea se timpenja ruħha fi djalogu politiku sabiex tirrevedi u taġġorna l-impenji magħmula fl-2007 u tadatta l-miżuri xierqa skont dan,

         ADOTTA DIN ID-DEĊIŻJONI:
   Artikolu 1
   Fid-Deċiżjoni tal-Kunsill 2007/641/KE, it-tieni subparagrafu tal-Artikolu 3 huwa sostitwit b’dan li ġej:

      "Hija għandha tiskadi fil-31 ta’ Marzu 2015. Hija għandha tiġi riveduta regolarment tal-anqas darba kull sitt xhur";

   Artikolu 2
   L-ittra fl-Anness għal din id-Deċiżjoni għandha tiġi indirizzata lir-Repubblika tal-Fiġi.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-26 ta’ Settembru 2013.

            Għall-Kunsill

            Il-President

         E. GUSTAS

      (1)  ĠU L 317, 15.12.2000, p. 3.

      (2)  ĠU L 287, 4.11.2010, p. 3.

      (3)  ĠU L 317, 15.12.2000, p. 376.

      (4)  ĠU L 378, 27.12.2006, p. 41.

      (5)  Deċiżjoni tal-Kunsill 2007/641/KE ta’ l- 1 ta’ Ottubru 2007 dwar il-konklużjoni ta’ konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta’ Partenarjat AKP-KE u l-Artikolu 37 ta’ l-Istrument ta’ Kooperazzjoni fl-Iżvilupp (ĠU L 260, 5.10.2007, p. 15).

      (6)  Deċiżjoni tal-Kunsill 2009/735/KE tal- 24 ta’ Settembru 2009 li testendi l-perjodu ta’ applikazzjoni tal-miżuri fid-Deċiżjoni 2007/641/KE li tikkonkludi l-konsultazzjonijiet mar-Repubblika tal-Gżejjer ta’ Fiġi taħt l-Artikolu 96 tal-Ftehim ta’ Sħubija AKP-KE u l-Artikolu 37 tal-Istrument ta’ Koperazzjoni għall-Iżvilupp (ĠU L 262, 6.10.2009, p. 43).

      (7)  Deċiżjoni tal-Kunsill 2010/208/UE tad- 29 ta’ Marzu 2010 li temenda u testendi d-Deċiżjoni 2007/641/KE dwar il-konklużjoni ta’ konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta’ Sħubija AKP-KE u l-Artikolu 37 tal-Istrument ta’ Kooperazzjoni għall-Iżvilupp (ĠU L 89, 9.4.2010, p. 7).

      (8)  Deċiżjoni tal-Kunsill 2010/589/UE tas- 27 ta’ Settembru 2010 li temenda u testendi l-perjodu ta’ applikazzjoni tad-Deċiżjoni 2007/641/KE dwar il-konklużjoni ta’ konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta’ Sħubija AKP-UE u l-Artikolu 37 tal-Istrument ta’ Kooperazzjoni fl-Iżvilupp (ĠU L 260, 2.10.2010, p. 10).

      (9)  Deċiżjoni tal-Kunsill 2011/219/UE tal- 31 ta’ Marzu 2011 li temenda u testendi l-perijodu ta’ applikazzjoni tad-Deċiżjoni 2007/641/KE dwar il-konklużjoni ta’ konsultazzjonijiet mar-Repubblika ta’ Fiġi taħt l-Artikolu 96 tal-Ftehim ta’ Sħubija AKP-KE u l-Artikolu 37 tal-Istrument ta’ Kooperazzjoni fl-Iżvilupp (ĠU L 93, 7.4.2011, p. 2).

      (10)  Deċiżjoni tal-Kunsill 2011/637/UE tas- 26 ta’ Settembru 2011 li temenda u testendi l-perjodu ta’ applikazzjoni tad-Deċiżjoni 2007/641/KE dwar il-konklużjoni ta’ konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta’ Partenarjat AKP-KE u l-Artikolu 37 tal-Istrument ta’ Kooperazzjoni fl-Iżvilupp (ĠU L 252, 28.9.2011, p. 1).

      (11)  Deċiżjoni tal-Kunsill 2012/523/UE tal- 24 ta’ Settembru 2012 li temenda u testendi l-perijodu ta’ applikazzjoni tad-Deċiżjoni 2007/641/KE dwar il-konklużjoni ta’ konsultazzjonijiet mar-Repubblika tal-Gżejjer tal-Fiġi skont l-Artikolu 96 tal-Ftehim ta’ Sħubija AKP-KE u l-Artikolu 37 tal-Istrument ta’ Kooperazzjoni fl-Iżvilupp (ĠU L 263, 28.9.2012, p. 2).

      ANNESS
      L-Eċċellenza Tiegħu Ratu Epeli NAILATIKAU
      President tar-Repubblika tal-Fiġi
      Suva
      Ir-Repubblika tal-Fiġi
      Eċċellenza,
      L-Unjoni Ewropea(UE) tagħti importanza kbira lid-dispożizzjonijiet tal-Artikolu 9 tal-Ftehim ta’ Sħubija AKP-UE u l-Artikolu 3 tal-Istrument ta’ Kooperazzjoni għall-Iżvilupp. Is-sħubija AKP-UE hija bbażata fuq ir-rispett tad-drittijiet umani, il-prinċipji demokratiċi u l-istat tad-dritt, li flimkien jiffurmaw l-elementi essenzjali tal-Ftehim Sħubija AKP-UE, u huma l-bażi tar-relazzjonijiet ta’ bejnietna.
      Għaddew sitt snin minn meta l-UE ħadet deċiżjoni dwar il-miżuri xierqa wara l-kolp ta’ stat militari, tal-2006, u minn dakinhar ġew miftehma sett ta’ impenji mal-Fiġi.
      L-UE tinnota li mill-2007 diversi impenji miftiehma ma għadhomx jgħoddu u ftit minnhom jeħtieġu reviżjoni fid-dawl ta’ qafas legali l-ġdid tal-Fiġi. Sabiex ikollna bażi xierqa għall-valutazzjoni tal-progress tar-riforma tal-Fiġi, jeħtieġ li nirrevedu dawn l-impenji flimkien, b’kunsiderazzjoni tas-sitwazzjoni attwali u l-qafas legali.
      Għaldaqstant, l-UE ddeċidiet li tinkludi fid-deċiżjoni ġdida tagħha dwar miżuri xierqa ir-rekwiżit li l-UE jkollha djalogu politiku msaħħaħ mal-Fiġi skont l-Artikolu 8 tal-Ftehim ta’ Sħubija AKP-UE. Dan bl-għan li jiġi reveduti flimkien l-impenji miftiehma tal-2007 u jiġu adattati l-miżuri xierqa (mehmuża ma’ din l-ittra) kif xieraq bħala passi meħtieġa biex jiġi żgurat ir-rispett għad-drittijiet tal-bniedem, ir-restawr mill-ġdid tad-demokrazija u r-rispett għall-istat tad-dritt sakemm iż-żewġ partijiet jikkonkludu li n-natura msaħħa tad-djalogu serviet l-għan taghħa.
      Peress li għad hemm xi restrizzjonijiet fuq ċerti drittijiet tal-bniedem u libertajiet fundamentali fil-Fiġi, u fid-dawl tar-reviżjoni neċessarja tal-impenji miftiehma, l-UE ddeċidiet li testendi l-miżuri xierqa b'18-il xahar, sal-31 ta’ Marzu 2015. Dan se jipprovdi l-flessibbiltà meħtieġa u se jagħti kemm lill-UE u lil Fiġi ż-żmien li jeħtiġilhom biex jaqblu dwar l-impenji, biex jadattaw il-miżuri xierqa skont dan, u għall-gvern biex iżomm l-elezzjonijiet ippjanati għal Settembru 2014.
      L-UE se timmonitorja l-progress magħmul lejn ir-ritorn għat-tmexxija kostituzzjonali u dan se jibqa jiggwida d-deċiżjonijiet futuri tagħna dwar il-kooperazzjoni għall-iżvilupp. F’dan l-ispirtu l-UE tikkonferma r-rieda tagħha biex tidħol għal preparamenti tal-proċess tal-programmazzjoni tal-ħdax-il FEŻ, u li tinnotifika fiż-żmien dovut l-allokazzjoni indikattiva ta’ finanzjament nazzjonali f’dan il-proċess. L-iffinalizzar, l-iffirmar u l-implimentazzjoni tad-dokumenti ta’ programmazzjoni tal-ħdax-il FEŻ huma maħsuba għall-Gvern futur elett demokratikament.
      Ladarba l-Fiġi tkun organizzat elezzjonijiet ħielsa u ġusti u ssodisfat l-impenji mifthiema u riveduti tagħha, ser issir missjoni ta’ reviżjoni taħt l-Artikolu 96, b’konformità mal-Ftehim ta’ Sħubija AKP-UE. Ibbażati fuq ftehim dwar ir-rakkomandazzjonijiet ta’ din il-valutazzjoni, il-miżuri xierqa tal-Artikolu 96 jistgħu mbagħad jiġu konklużi għal Fiġi.
      Sabiex iġġib il-quddiem il-kooperazzjoni skont il-Ftehim ta’ Sħubija AKP-UE u l-Istrument ta’ Kooperazzjoni għall-Iżvilupp, l-UE tistieden lill-Gvern Proviżorju sabiex jinvolvi ruħu fid-djalogu politiku msaħħaħ mal-UE, mill-iktar fis possibbli.
      L-UE tilqa’ wkoll l-impenn mal-Grupp ta' Kuntatt tal-Forum Ministerjali tal-Gżejjer tal-Paċifiku imwaqqaf biex jimmonitorja l-progress tal-preparazzjonijiet tal-Fiġi għall-elezzjonijiet u d-demokrazija u tistenna b’ħerqa l-passi li ġejjin għal proċess elettorali trasparenti, parteċipattiv u kredibbli, li jwassal għal elezzjonijiet ħielsa u ġusti u ritorn tal-Fiġi għal tmexxija demokratika.
      Dejjem tiegħek,
      Magħmul fi Brussell,

            Għall-Kunsill

         C. ASHTON

            President

            Għall-Kummissjoni

         A. PIEBALGS

            Kummissarju

         ANNESS 1 GĦALL-ANNESS
         Il-miżuri xierqa, li se jiġu adattati wara r-reviżjoni tal-impenji miftiehma taħt d-djalogu politiku msaħħaħ, huma kif ġej:

                     —

                     l-għajnuna umanitarja u s-sostenn dirett lis-soċjetà ċivili u l-popolazzjonijiet vulnerabbli jistgħu jitkomplew;

                     —

                     l-attivitajiet ta’ kooperazzjoni fis-seħħ, b’mod partikolari skont it-tmien u d-disa' FEŻ, tħallew jibqgħu għaddejjin;

                     —

                     l-attivitajiet ta' kooperazzjoni li jistgħu jgħinu biex tirritorna d-demokrazija u biex tittejjeb it-tmexxija jistgħu jitkomplew, għajr taħt ċirkustastanzi verament eċċezzjonali;

                     —

                     l-implimentazzjoni tal-miżuri ta' akkumpanjament fir-rigward tar-riforma taz-zokkor tal-2006, tista' tipproċedi. Il-Ftehim ta’ Finanzjament ġie ffirmat fil-livell tekniku mill-Fiġi fid-19 ta’ Ġunju 2007. Ta' min jinnota li l-Ftehim ta' Finanzjament jinkludi klawżola ta' sospensjoni;

                     —

                     l-allokazzjoni taz-zokkor għall-2007 hija żero;

                     —

                     id-disponibilità tal-allokazzjoni taz-zokkor għall-2008 kienet soġġetta għal prova ta’ tħejjija kredibbli u opportuna ta’ elezzjonijiet skont l-impenji miftiehma, b'mod partikulari dwar iċ-ċensiment, it-tfassil mill-ġdid tal-konfini u r-riforma elettorali skont il-Kostituzzjoni, u miżuri li ttieħdu biex jiżguraw il-funzjonament tal-Uffiċċju Elettorali, li jinkludi l-ħatra ta’ Kontrollur tal-Elezzjonijiet sat-30 ta’ Settembru 2007 skont il-Kostituzzjoni. Din l-allokazzjoni taz-zokkor għall-2008 ntilfet fil-31 ta’ Diċembru 2009;

                     —

                     l-allokazzjoni taz-zokkor għall-2009 ġiet imħassra f'Mejju 2009 għaliex il-Gvern Proviżorju ddeċieda li jittardja l-elezzjonijiet ġenerali sa Settembru 2014;

                     —

                     l-allokazzjoni għall-2010 ġiet imħassra qabel l-1 ta' Mejju 2010 peress li ma sar l-ebda progress fit-tkomplija tal-proċess demokratiku; madankollu, minħabba s-sitwazzjoni kritika tas-settur taz-zokkor, parti mill-allokazzjoni twarrbet għal għajnuna diretta lill-popolazzjoni direttament dipendenti fuq il-produzzjoni taz-zokkor sabiex tnaqqas il-konsegwenzi soċjali ħżiena. Dawn il-fondi huma ġestiti b’mod ċentrali mid-Delegazzjoni tal-UE f'Suva u ma jiġux mogħtija lill-Gvern;

                     —

                     il-preparazzjoni tal-programmazzjoni għal ħdax il- FEŻ tista tiġi mnedija, għalhekk il-Fiġi tista tistenna li tiġi notifikata b'allokazzjoni indikattiva meta jiġi l-waqt.

                     —

                     appoġġ speċifiku għat-tħejjija u l-implimentazzjoni ta' impenji ewlenin, b'mod partikulari b'appoġġ għat-tħejjija u/jew it-twettiq ta' elezzjonijiet, għandhom jiġu kkunsidrati;

                     —

                     il-kooperazzjoni reġjonali, u l-parteċipazzjoni tal-Fiġi fiha, mhix affettwata,

                     —

                     il-monitoraġġ tal-impenji ser isir b'konformità mat-termini fl-Anness għal din l-ittra li jikkonċerna d-djalogu regolari, u l-kooperazzoni effettiva ma' valutazzjonijiet u missjonijiet ta' monitoraġġ u rappurtaġġ.

         ANNESS 2 GĦALL-ANNESS

            IMPENJI MIFTIEHMA MAR-REPUBBLIKA TAL-GŻEJJER TAL-FIĠI FL-2007

         A.   Rispett lejn il-Prinċipji Demokratiċi

            Impenn Nru 1

         Illi jsiru elezzjonijiet parlamentari ħielsa u ġusti fi żmien 24 xahar mill-1 ta’ Marzu 2007, suġġetti għal sejbiet ta’ evalwazzjoni li għandha ssir mill-awdituri indipendenti maħtura mis-Segretarjat tal-Forum tal-Gżejjer tal-Paċifiku. Il-proċessi li jwasslu għall-elezzjonijiet ser ikunu, b'mod konġunt, sorveljati, adattati u riveduti kif xieraq fuq il-bażi ta' parametri maqbula b'mod reċiproku. Dan jimplika b'mod partikulari illi:

                     —

                     sat-30 ta' Ġunju 2007 l-Gvern Proviżorju se jkun addotta skeda li tistabbilixxi dati għat-tlestija ta' diversi passi li jridu jittieħdu fir-rigward tat-tħejjija tal-elezzjonijiet parlamentari l-ġodda,

                     —

                     l-iskeda tispeċifika ż-żmien ta’ ċensiment, it-tfassil mill-ġdid tal-konfini u r-riforma elettorali,

                     —

                     id-deċiżjoni dwar il-konfini u r-riforma elettorali se tittieħed b'konformità mal-Kostituzzjoni,

                     —

                     ser jittieħdu miżuri sabiex jiġi assigurat il-funzjonament tal-Uffiċċju Elettorali, inkluż il-ħatra ta' Kontrollur tal-Elezzjonijiet sat-30 ta' Settembru 2007 b'konformità mal-Kostituzzjoni,

                     —

                     il-ħatra tal-Viċi-President ser issir b'konformità mal-Kostituzzjoni.

            Impenn Nru 2

         Illi l-Gvern Proviżorju, meta jadotta inizjattivi serji ta’ politika leġiżlattiva, fiskali u oħrajn, għandu jikkunsidra konsultazzjonijiet mas-soċjetà ċivili u l-partijiet interessati relevanti l-oħra.
         B.   L-Istat tad-Dritt

            Impenn Nru 1

         Illi l-Gvern Proviżorju għandu jagħmel l-aħjar tiegħu sabiex ma jħallix li jsiru dikjarazzjonijiet minn aġenziji ta' sigurtà maħsuba biex jintimidaw.

            Impenn Nru 2

         Illi l-Gvern Proviżorju iħares il-Kostituzzjoni tal-1997 u jiggarantixxi l-ħidma normali u indipendenti tal-istituzzjonijiet kostituzzjonali, bħall-Kummissjoni tal-Fiġi għad-Drittijiet tal-Bniedem, il-Kummissjoni għas-Servizz Pubbliku, u l-Kummissjoni tal-Uffiċċji Kostituzzjonali. L-indipendenza u l-ħidma sostanzjali tal-Kunsill il-Kbir tal-Kapijiet ser jiġu ppreservati.

            Impenn Nru 3

         Illi l-indipendenza tal-ġudikatura tkun rispettata bis-sħiħ, li titħalla taħdem liberament u li d-deċiżjonijiet tagħha jkunu rispettati mill-partijiet kollha kkonċernati, b’mod partikulari:

                     —

                     li l-Gvern Proviżorju jimpenja ruħu li jaħtar it-tribunal skont is-Sezzjoni 138(3) tal-Kostituzzjoni sal-15 ta' Lulju 2007,

                     —

                     li kwalunkwe ħatra u/jew tneħħija ta’ imħallfin għandha għalhekk issir b'konformità stretta mad-dispożizzjonijiet kostituzzjonali u r-regoli tal-proċedura,

                     —

                     li ma jkun hemm l-ebda każ ta’ ndħil, fi kwalunkwe forma, mill-forzi miltari u l-pulizija jew mill-Gvern Proviżorju fil-proċess ġudizzjarju, inkluż rispett sħiħ għall-professjoni legali.

            Impenn Nru 4

         Illi l-proċeduri kriminali kollha marbuta mal-korruzzjoni jkunu indirizzati permezz tal-mezzi ġudizzjarji xierqa u li kwalunkwe korpi oħrajn li jistgħu jitwaqqfu sabiex jinvestigaw każijiet allegatament ta' korruzzjoni joperaw fil-limiti kostituzzjonali.
         C.   Drittijiet tal-Bniedem u l-Libertajiet Fundamentali

            Impenn Nru 1

         Il-Gvern Proviżorju ser jieħu l-passi kollha meħtieġa sabiex l-allegazzjonijiet kollha ta’ ksur tad-drittijiet tal-bniedem jiġu nvestigati jew indirizzati skont il-proċeduri u l-fora varji taħt il-liġijiet tal-Gżejjer tal-Fiġi.

            Impenn Nru 2

         Il-Gvern Proviżorju beħsiebu jneħħi r-Regolamenti ta’ Emerġenza Pubblika f'Mejju 2007, stante kwalunkwe theddida għas-sigurtà nazzjonali, l-ordni pubbliku u s-sikurezza.

            Impenn Nru 3

         Il-Gvern Proviżorju hu impenjat li jiżgura li l-Kummissjoni tad-Drittijiet tal-Bniedem fil-Fiġi taħdem b’indipendenza sħiħa u skont il-Kostituzzjoni.

            Impenn Nru 4

         Illi l-libertà tal-espressjoni u l-libertà tal-midja, fil-forom kollha tagħha, jkunu rispettati b'mod sħiħ kif previst fil-Kostituzzjoni.
         D.   Is-segwitu tal-Impenji

            Impenn Nru 1

         Illi l-Gvern Proviżorju jimpenja ruħu li jżomm djalogu regolari biex tkun tista' ssir verifika tal-progress li jkun sar u jagħti lill-awtoritajiet/rappreżentanti tal-UE u l-Kummissjoni Ewropea aċċess sħiħ għall-informazzjoni dwar il-kwistjonijiet kollha relatati mad-drittijiet tal-bniedem, ir-restorazzjoni paċifika tad-demokrazija u l-istat tad-dritt fil-Fiġi.

            Impenn Nru 2

         Illi l-Gvern Proviżorju jikkoopera bis-sħiħ ma’ kwalunkwe missjoni mill-UE biex jiġi evalwat u sorveljat il-progress.

            Impenn Nru 3

         Illi mit-30 ta' Ġunju 2007, il-Gvern Proviżorju jibda jibgħat kull tliet xhur rapporti dwar il-progress li jkun sar fir-rigward tal-elementi essenzjali tal-Ftehim ta' Sħubija AKP-UE u dwar l-impenji.
         Ta' min jinnota li ċerti kwistjonijiet jistgħu jiġu indirizzati b'mod effettiv biss permezz ta’ approċċ pragmatiku li jagħraf ir-realtajiet tal-preżent u li jiffoka fuq il-futur.


title: Id-Deċiżjoni tal-Kummissjoni ta' l- 14 ta' Settembru 2004 li temenda d-Deċiżjoni 2002/627/KE li tistabbilixxi l-Grupp Ewropew ta' Regolaturi għal Netwerks u Servizzi ta' Komunikazzjoni Elettronika Test b'relevanza għaż-ŻEE.

text:
               12.10.2005

               MT XM

               Il-Ġurnal Uffiċjali ta’ l-Unjoni Ewropea

               131

         ID-DEĊIŻJONI TAL-KUMMISSJONI
   ta' l-14 ta' Settembru 2004
   li temenda d-Deċiżjoni 2002/627/KE li tistabbilixxi l-Grupp Ewropew ta' Regolaturi għal Netwerks u Servizzi ta' Komunikazzjoni Elettronika
   (Test b'rilevanza għaż-ŻEE)
   (2004/641/KE)
   IL-KUMMISSJONI TAL-KOMUNITAJIET EWROPEJ,
   Wara li qieset it-Trattat li jistabbilixxi l-Komunità Ewropea,
   Billi:

               (1)

               Id-Deċiżjoni tal-Kummissjoni 2002/627/KE (1) stabbilit il-Grupp Ewropew ta' Regolaturi għal Netwerks u Servizzi ta' Komunikazzjoni Elettronika

               (2)

               L-esperjenza operattiva ma' dan il-grupp uriet biċ-ċar il-ħtieġa li jiġu kkjarifikati l-kwistjonijiet li jikkonċernaw is-sħubija tal-Grupp u li x-xogħol tal-Grupp jiġi ffukat fuq il-kompiti li huma assoċjati mas-superviżjoni minn jum għall-ieħor tal-qafas regolatorju ġdid għal netwerks u servizzi ta' komunikazzjoni elettronika .

               (3)

               L-Istati Membri kollha stabilew awtoritajiet regolatorji b'responsabilitajiet ta' superviżjoni minn jum għall-ieħor tas-suq tal-komunikazzjoni elettronika,

         IDDEĊIEDIET DAN LI ĠEJ:
   Artikolu 1
   Id-Deċiżjoni 2002/627/KE hija emendata kif ġej:

               (1)

               L-Artikolu 2 huwa mħassar;

               (2)

               Fl-Artikolu 3 il-paragrafu li ġej huwa miżjud;
               “Il-Grupp ser jagħti konsulenza u jassisti lill-Kummissjoni dwar kull kwistjoni li għandha x’taqsam man-netwerks u s-servizzi ta’ komunikazzjoni elettronika fil-kompetenzi tiegħu, jew fuq inizjattiva tiegħu jew fuq talba tal-Kummissjoni.”;

               (3)

               L-Artikolu 4 huwa sostitwit b'li ġej:
               “Artikolu 4
               Sħubija
               1.   Il-Grupp ser ikun magħmull mill-kapijiet ta' l-awtoritajiet regolaturi nazzjonali indipendenti stabiliti f'kull Stat Membru bir-responsabbilità primarja li jikkontrolla minn jum għall-ieħor l-operat fuq is-suq tan-netwerks u s-servizzi ta' komunikazzjoni elettronika, jew ir-rappreżentanti tagħhom.
               Ser ikun hemm membru wieħed għal kull Stat Membru. Il-Kummissjoni ser tkun rappreżentata fuq livell xieraq u ser tipprovdi s-segretarjat għall-Grupp.
               2.   L-awtoritajiet nazzjonali relevanti msemmija f paragrafu 1 huma mniżżla fl-Anness. Il-Kummissjoni ser iżżomm din il-lista taħt reviżjoni fid-dawl ta' kull bidla introdotta minn Stati Membri lill-ismijiet jew responsabilitajiet ta' dawn l-awtoritajiet.”

               (4)

               Artikolu 5 huwa emendat kif ġej:

                           (a)

                           l-ewwel paragrafu huwa mħassar;

                           (b)

                           fl-aħħar paragrafu, l-ewwel sentenza hi sostitwita minn dan li ġej:
                           “Esperti mill-Istati taż-ŻEE li mhumiex membri ta' l-Unjoni Ewropea u ta' dawk l-Istati li huma kandidati għall-adeżjoni ma' l-Unjoni Ewropea jistgħu jieħdu sehem bħala osservaturi fil-Grupp.”

               (5)

               It-test fl-Anness ta' din id-Deċiżjoni huwa miżjud bħala Anness.

         Artikolu 2
   Din id-Deċiżjoni ser tidħol fis-seħħ fil-jum li fih tiġi ppubllikata fil-Ġurnal Uffiċjali ta' l-Unjoni Ewropea.

      Magħmula fi Brussel, fl-14 ta' Settembru 2004.

            Għall-Kummissjoni

         Olli REHN

            Membru tal-Kummissjoni

      (1)  ĠU L 200, tat-30.7.2002, p. 38.

      ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — ANNEX — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA
      Lista tal-membri ta' l-ERG

                  Pajjiż

                  Awtorità Nazzjonali Regolatorja

                  Belgique/België

                  Institut belge des services postaux et des télécommunications (IBPT)
                  Belgisch Instituut voor postdiensten en telecommunicatie (BIPT)

                  Česká Republika

                  Český telekomunikační úřad (CTU)

                  Danmark

                  IT- og Telestyrelsen - National IT and Telecom Agency (NITA)

                  Deutschland

                  Regulierungsbehörde für Telekommunikation und Post (Reg TP)

                  Eesti

                  Sideamet (SIDEAMET)

                  Elláda

                  National Telecommunications and Post Commission (EETT)

                  España

                  Comisión del Mercado de las Telecomunicaciones (CMT)

                  France

                  Autorité de Régulation des Télécommunications (ART)

                  Ireland

                  Commission for Communications Regulation (ComReg)

                  Italia

                  Autorità per le Garanzie nelle Comunicazioni (AGCOM)

                  Kypros

                  Office of the Commissioner of Telecommunications and Postal Regulation (OCTPR)

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Rysiu reguliavimo tarnyba (RRT)

                  Luxembourg

                  Institut Luxembourgeois de Régulation (ILR)

                  Magyarország

                  Nemzeti Hirkozlesi Hatosag (NHH)

                  Malta

                  Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Regulacji Telekomunikacji i Poczty (URTIP)

                  Portugal

                  ICP - Autoridade Nacional de Comunicações (ICP-ANACOM)

                  Slovenija

                  Agencija za telekomunikacije, radiodifuzijo in pošto Republike Slovenije (ATRP)

                  Slovensko

                  Telekomunikačný úrad Slovenskej republiky (TU SR)

                  Suomi Finland

                  Viestintävirasto Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Office of Communications (Ofcom)


title: Id-Deċiżjoni tal-Kummissjoni tat-29 ta' Lulju ta' l-2002 li jistabbilixxi l-Grupp ta' Regolaturi Ewropej għan-Networks u Servizzi ta' Komunikazzjonijiet ElettroniċiTest b'relevanza għaż-ŻEE.

text:
Avviż Legali Importanti

|

32002D0627

Official Journal L 200 , 30/07/2002 P. 0038 - 0040

		Id-Deċiżjoni tal-Kummissjonitat-29 ta' Lulju ta' l-2002li jistabbilixxi l-Grupp ta' Regolaturi Ewropej għan-Networks u Servizzi ta' Komunikazzjonijiet Elettroniċi(Test b'relevanza għaż-ŻEE)(2002/627/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi:(1) Qafas regolatorju ġdid għan-networks u servizzi ta' komunikazzjonijiet elettroniċi ġie stabbilit b'konformità mad-Direttivi tal-Parlament Ewropew u tal-Kunsill 2002/21/KE tas-7 ta' Marzu 2002 dwar qafas regolatorju komuni għan-networks u servizzi ta' komunikazzjonijiet elettroniċi (Direttiva Kwadru) [1], 2002/19/KE tas-7 ta' Marzu 2002 dwar l-aċċess għal, u interkonnessjoni ta', networks ta' komunikazzjonijiet elettroniċi u faċilitajiet assoċjati (Direttiva ta' Aċċess) [2], 2002/20/KE tas-7 ta' Marzu 2002 dwar l-awtorizzazzjoni ta' networks u servizzi ta' komunikazzjonijiet elettroniċi (Direttiva ta' Awtorizzazzjoni) [3] u 2002/22/KE tas-7 ta' Marzu 2002 dwar servizzi universali u drittijiet ta' l-utenti li għandhom x'jaqsmu man-networks u servizzi ta' komunikazzjonijiet elettroniċi (Direttiva ta' Servizz Universali) [4].(2) Awtoritajiet regolatorji nazzjonali ġew stabbiliti fl-Istati Membri kollha sabiex iwettqu l-ħidmiet regolatorji speċifikati f'dawn id-Direttivi u sabiex ikunu notifikati lill-Kummissjoni b'konformità ma' l-Artikolu 3(6) tad-Direttiva Kwadru. B'konformità mad-Direttiva Kwadru, l-Istati Membri għandhom jiggarantixxu l-indipendenza ta' l-awtoritajiet regolatorji nazzjonali billi jassiguraw li huma legalment distinti minn u funzjonalment indipendenti mill-organizzazzjonijiet kollha li jipprovdu n-networks, tagħmir jew servizzi ta' komunikazzjonijiet elettroniċi. L-Istati Membri li jżommu d-dritt tal-propjetà jew kontroll ta' negozji li jipprovdu n-networks u/jew servizzi ta' komunikazzjonijiet elettroniċi għandhom jassiguraw ukoll separazzjoni strutturali effettiva tal-funzjoni regolatorja mill-attivitajiet assoċjati mad-dritt tal-propjetà jew kontroll.(3) Ir-responsabbilitajiet dettaljati u l-ħidmiet ta' l-awtoritajiet regolatorji nazzjonali jvarjaw bejn l-Istati Membri varji, iżda kollha kemm hum'għandhom għall-inqas awtorità waħda regolatorja nazzjonali li hija inkarigata mill-applikazzjoni tar-regoli ġaladarba jkunu ġew trasposti fil-liġi nazzjonali, b'mod partikolari r-regoli li jikkonċernaw is-superviżjoni ta' kuljum tas-suq.(4) Il-ħieġa li r-regoli relevanti jkunu applikati konsistentament fl-Istati Membri kollha hija essenzjali għall-iżvilupp b'suċċess ta' suq intern għan-networks u servizzi ta' komunikazzjonijiet elettroniċi. Il-qafas regolatorju l-ġdid jistabbilixxi l-miri li għandhom jintlaħqu u jipprovdi qafas għall-azzjoni mill-awtoritajiet regolatorji nazzjonali, filwaqt li jagħtihom flessibilita' f'ċerti sferi li japplikaw ir-regoli fid-dawl tal-kondizzjonijiet nazzjonali.(5) Il-Grupp ta' Regolaturi Ewropej għan-Networks u Servizzi ta' Komunikazzjonijiet Elettroniċi (hawnhekk iżjed 'il quddiem imsejjaħ bħala l-Grupp) għandu jkun stabbilit sabiex jipprovdi interface għal għotja ta' konsulenza u għajnuna lill-Kummissjoni fil-qasam tal-komunikazzjoni elettronika.(6) Il-Grupp għandu jipprovdi interface bejn l-awtoritajiet regolatorji nazzjonali u l-Kummissjoni b'tali mod li jikkontribwixxi għall-iżvilupp tas-suq intern. Għandu wkoll jippermetti l-kooperazzjoni bejn l-awtoritajiet regolatorji nazzjonali u l-Kummissjoni b'mod trasparenti sabiex tiġi assigurata l-applikazzjoni konsistenti fl-Istati Membri kollha tal-qafas regolatorju tan-networks u servizzi ta' komunikazzjonijiet elettroniċi.(7) Il-Grupp għandu jservi bħala organu għar-riflessjoni, dibattitu u konsulenza għall-Kummissjoni fil-qasam tal-komunikazzjonijiet elettroniċi, inkluż fuq materji li jirrigwardaw l-implimentazzjoni u r-reviżjoni ta' Rakkommandazzjoni fuq is-Swieq ta' Prodott u ta' Servizzi u fit-tħejjija tad-Deċiżjoni dwar is-swieq transnazzjonali.(8) Il-kooperazzjoni mill-qrib għandha tkun miżmuma bejn il-Grupp u l-Kumitat tal-Komunikazzjonijiet stabbilit taħt id-Direttiva Kwadru. Ix-xogħol tal-Grupp m'għandux ifixkel ix-xogħol tal-Kumitat.(9) Il-koordinazzjoni għandha tkun assigurata mall-Kumitat ta' l-Ispektrum tar-Radju stabbilit taħt id-Deċiżjoni Nru 676/2002/KE tal-Parlament Ewropew u tal-Kunsill tas-7 ta' Marzu 2002 dwar qafas regolatorju għall-politika ta' spectrum tar-radju fil-Komunità Ewropea (Deċiżjoni ta' l-Ispektrum tar-Radju) [5], il-Grupp tal-Politika ta' l-Ispektrum tar-Radju stabbilit taħt id-Deċiżjoni tal-Kummissjoni 2002/622/KE tas-6 ta' Lulju 2002 li tistabbilixxi Grupp ta' Politika ta' l-Ispektrum tar-Radju [6] u l-Kumitat tal-Kuntatt tat-Televiżjoni Mingħajr Fruntjieri, maħluq bid-Direttiva 97/36/KE tal-Parlament u tal-Kunsill [7] dwar il-koordinazzjoni ta' ċerti dispożizzjonijiet stabbiliti bil-liġi, regolament jew azzjoni amministrattiva fl-Istati Membri li jikkonċernaw l-eżerċizzju ta' attivitajiet ta' xandir televiżiv,IDDEĊIDIET DAN LI ĠEJ:L-Artikolu 1Materja tas-suġġettGrupp konsultattiv ta' l-awtoritajiet indipendenti regolatorji nazzjonali dwar networks u servizzi ta' komunikazzjonijiet elettroniċi, imsejjaħ il-Grupp ta' Regolaturi Ewropew għan-Networks u Servizzi ta' Komunikazzjonijiet Elettroniċi (hawn aktar 'l isfel imsejjaħ bħala l-Grupp), huwa b'dan stabbilit.L-Artikolu 2TifsiraGħall-għanijiet ta' din id-Deċiżjoni: "awtorità regolatorja nazzjonali relevanti" tfisser l-awtorita' pubblika stabbilita fkull Stat Membru sabiex tissorvelja l-interpretazzjoni u l-applikazzjoni ta' kuljum tad-dispożizzjonijiet tad-Direttivi li jirrigwardaw in-networks u servizzi ta' komunikazzjonijiet elettroniċi kif imfissra fid-Direttiva "Kwadru".L-Artikolu 3GħanijietIr-rwol tal-Grupp għandu jkun li jagħti konsulenza u jgħin lill-Kummissjoni fil-konsolidazzjoni tas-suq intern għan-networks u servizzi ta' komunikazzjonijiet elettroniċi.Il-Grupp għandu jipprovdi interface bejn l-awtoritajiet regolatorji nazzjonali u l-Kummissjoni b'tali mod li jikkontribwixxi għall-iżvilupp tas-suq intern u għall-applikazzjoni konsistenti fl-Istati Membri kollha tal-qafas regolatorju tan-networks u servizzi ta' komunikazzjonijiet elettroniċi.L-Artikolu 4SħubijaIl-Grupp għandu jkun magħmul mill-kapijiet ta' kull awtorità regolatorja nazzjonali rilevanti f'kull Stat Membru jew ir-rappreżentanti taghhom.Il-Kummissjoni għandha tkun rappreżentata f'livell adatt u għandha tipprovdi is-segretarjat tal-Grupp.L-Artikolu 5Arranġamenti OperattiviFuq l-inizjattiva tiegħu stess jew fuq it-talba tal-Kummissjoni il-Grupp għandu jagħti konsulenza u jgħin lill-Kummissjoni fuq kwalunkwe materja li għandha x'taqsam man-networks u servizzi ta' komunikazzjonijiet elettroniċi.Il-Grupp għandu jaħtar president minn fost il-membri tiegħu. Ix-xogħol tal-grupp jista' jkun organizzat f'subgruppi u gruppi ta' ħidma ta' esperti kif jixraq.Il-president għandu jżomm il-laqgħat tal-Grupp bi qbil mal-Kummissjoni.Il-Grupp għandu jaddotta r-regoli tiegħu ta' proċedura permezz ta' konsensus jew, fl-assenza ta' konsensus, permezz ta' vot b'maġġoranza ta' żewġ terzi, b'vot wieħed għal kull Stat Membru, soġġett għall-approvazzjoni tal-Kummissjoni.Il-Kummissjoni għandha tkun rappresentata fil-laqgħat kollha tal-Grupp u għandha tkun tista' tattendi l-laqgħat kollha tas-subgruppi tiegħu u l-gruppi ta' ħidma ta' esperti.Esperti mill-Istati taż-ŻEE u minn dawk l-istati li juma kandidati għall-adeżjoni ma' l-Unjoni Ewropea jistgħu jipparteċipaw bħala osservaturi fil-Grupp. Il-Grupp jista' jistieden esperti u osservaturi oħra sabiex jattendu għall-laqgħat tiegħu.L-Artikolu 6KonsultazzjoniIl-Grupp għandu jikkonsulta b'mod estensiv u fi stadju bikri mall-parteċipanti tas-suq, konsumaturi u konsumaturi finali b'mod miftuħ u trasparenti.L-Artikolu 7KonfidenzjalitàMingħajr preġudizzju għad-dispożizzjonijiet ta' l-Artikolu 287 tat-Trattat, fejn il-Kummissjoni tinfurmahom li l-konsulenza mitluba jew il-kwistjoni mqajjma hija ta' natura konfidenzjali, l-membri tal-Grupp kif ukoll l-osservaturi u kull persuna oħra għandhom ikunu taħt obbligu li ma jiżvelawx informazzjoni li jkunu saru jafu biha mix-xogħol tal-Grupp, is-subgruppi tiegħu u l-gruppi ta' l-esperti. Il-Kummissjoni tista' tiddeċiedi li f'dawk il-każi jistgħu jkunu preżenti għal-laqgħat il-membri tal-Grupp biss.L-Artikolu 8Rapport annwaliIl-Grupp għandu jibgħat rapport annwali ta' l-attivitajiet tiegħu lill-Kummissjoni. Il-Kummissjoni għandha tittrasmetti r-rapport lill-Parlament Ewropew u lill-Kunsill, fejn xieraq flimkien mal-kummenti.L-Artikolu 9Dħul fis-seħħDin id-Deċiżjoni għandha tidħol fis-seħħ fil-jum tal-publikazzjonj tagħha fil-Ġurnal Uffiċjali tal-Komunitajiet Ewropej.Il-Grupp għandu jassumi d-dmirijiet tiegħu fid-data tad-dħul fis-seħħ ta' din id-Deċiżjoni.Magħmul fi Brussel, fid-29 ta' Lulju 2002.Għall-KummissjoniErkki LiikanenMembru tal-Kummissjoni[1] ĠU L 108, ta' l-24.4.2002, p. 33.[2] ĠU L 108, ta' l-24.4.2002, p. 7.[3] ĠU L 108, ta' l-24.4.2002, p. 21.[4] ĠU L 108, ta' l-24.4.2002, p. 51.[5] ĠU L 108, ta' l-24.4.2002, p. 1.[6] ĠU L 198, tas-27.7.2002, p. 49.[7] ĠU L 202, tat-30.7.1997, p. 60.--------------------------------------------------